open-index/open-wikipedia-markdown huggingface dataset:
橡鼻蟲

（；學名：），簡稱**橡鼻蟲**，係象鼻蟲 *Curculio* 屬下嘅一個物種。

橡鼻蟲係種高度專化嘅物種，個頭前方有個好長嘅口鼻，專用嚟鑽穿橡果，吸食橡果入面嘅營養或者（隻蟲係乸嘅話）喺粒橡果入面生蛋。橡鼻蟲啲幼蟲會靠食橡果為生。

## 為患
橡鼻蟲可以對橡樹造成相當嘅破壞，有研究指橡鼻蟲惡起上嚟可以搞到 70-90% 嘅橡果發唔到芽。
## 文獻
*Hughes, Joseph; Vogler, Alfried P. (2004-08-01). "The phylogeny of acorn weevils (genus Curculio) from mitochondrial and nuclear DNA sequences: the problem of incomplete data". *Molecular Phylogenetics and Evolution*. 32 (2): 601-615.
趙麗娟

**趙麗娟**可以係指：
*趙麗娟 (香港)，香港親中派人士。
*趙麗娟 (中國演員)，中國演員。
趙麗娟 (中國演員)

**趙麗娟**，北京人，籍貫遼寧瀋陽，中國演員，藝名娟子，喺中央戲劇學院畢業。
鶺鴒

**鶺鴒**係一類雀，生物學分類叫**鶺鴒屬**（學名：**Motacilla**），亦係鶺鴒科一個屬，有13個品種。
丁煌

**丁煌**，香港親中陣營經民聯黨員，佢持有大律師資格。

## 學歷

* 倫敦大學法律學士學位
* 香港城市大學法律碩士
* 香港城市大學法學專業證書課程
## 公職
*香港再出發大聯盟發起人
*曾經做過東區分區委員會(康城)委員
*東區防火委員會委員
*東區太古城西關愛隊成員

## 政治參與同經歷
丁煌係香港親中陣營嘅成員，曾經主張喺爭取民主嘅雨傘運動案件入面，將所有被告定罪。

佢本人亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進建制派團體發起嘅聯署，要求就基本法23條立法，聯署內容又以黑暴攬炒形容香港修例風波示威者嘅行為。

丁煌透過關愛隊支持並宣傳北京未經諮詢或香港人同意，強行訂立嘅《港版國安法》。

## 外部連結
*Facebook專頁
## 參考


類:香港經濟民生聯盟黨員
招永達

**招永達**，香港親中派人士。

## 政治參與同經歷
佢係香港親中派嘅成員。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。

## 參考
李榮彬

**李榮彬**（）係香港理工大學嘅榮休教授。

## 教育
佢喺香港工業學院（依家係屬於香港理工大學）讀生產工程學系畢業，跟住去咗英國嘅布魯內爾大學讀碩士學位，再去香港大學讀機械工程系嘅博士。

## 事業
### 教授
李榮彬教授曾經喺唔同嘅大學都做過教授，包括哈爾濱工業大學嘅客座教授、同濟大學嘅顧問教授、南京航空航太大學嘅訪問教授、同埋英國嘅布魯內爾大學嘅客座研究員。

### 其他職位
佢曾經做過工業及系統工程學系嘅主任、做過超精密加工技術國家重點實驗室入面合作實驗室嘅原主任，亦都係理工大學知識管理同創新研究中心嘅創始總監。除此之外，佢亦都曾經做過香港科技協進會嘅會長、英國電機工程師學會(香港分會)嘅主席、研究資助局工程學學科嘅小組成員、同埋亞洲精密工程及納米技術協會 (ASPEN) 喺2009-2011年度嘅會長。

李教授嘅其他公職，包括：香港生產力促進局理事會嘅理事、創新及科技基金嘅評審員、同埋康樂及文化事務署嘅科學館顧問。佢嘅教學同研究領域，涵蓋先進製造技術、製造策略、知識管理、組織學習、同埋智力資本管理。佢喺國際學報同國際會議上發表論文超過250篇，同時亦都出版過4部學術嘅專著。

## 學歷
*1972年生產工程學高級文憑

另外，佢不時同中國一啲政府相關研究單位合作，佢嘅研究領域包括先進製造技術，製造策略、知識管理。

## 其他榮譽

* 2011年傑出香港理工大學校友

## 參考
曾勵強

**曾勵強**，香港親中派人士，新世紀論壇理事會成員，香港中華文化促進中心秘書長。

## 政治參與同經歷
佢係香港親中派嘅成員。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。

## 參考
黑禿鷲

**黑禿鷲**（學名：***Aegypius monachus***），經常被簡稱**禿鷲**，係一種雀，亦係鷹科禿鷲屬嘅現存唯一品種，主要分佈中亞同西亞。
顧敏康

**顧敏康**，香港律師兼親中派人士。

## 學歷

* 華東政法大學法學學士(1984年)
* 華東政法大學法學碩士(1987年)
* 美國威拉姆特大學法學院法學博士(1996年)

## 部分公職
* 中國和平統一促進會香港總會常務理事
* 香港法學交流基金會

## 政治參與同經歷
佢係香港親中派嘅成員，曾經係香港城市大學法學院教授兼副院長。

喺2017年，佢曾經簽署反對港獨嘅聯署。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。

## 參考
羅慶琮

**羅慶琮**，香港親中派教育界人士，新世紀論壇成員。

## 學歷

* 香港大學教育文憑
* 香港大學教育碩士

## 工作經歷

* 香港考試局科目主任
* 澳洲新南威爾斯州教育廳高級政策研究員
* 前香港教育署課程發展處首席課程主任
* 香港考試及評核局研究總監
* 培僑書院創校校長

## 公職

* 香港高齡教育工作者聯誼會會長
* 香港小童群益會研究及倡議委員會委員

## 榮譽

* 香港城巿大學榮譽院士

## 參考
康多兀鷲

**康多兀鷲**（學名：***Vultur gryphus***），又叫**安第斯神鷹**，係一種雀，亦係美洲鷲科**康多兀鷲屬**（學名：**Vultur**）嘅唯一品種，原產南美洲西部。
歐洲綠啄木鳥

**歐洲綠啄木鳥**（學名：***Picus viridis***）係一種雀，亦係啄木鳥科綠啄木鳥屬一個品種，原產歐洲。

類:啄木鳥
鴞鸚鵡

**鴞鸚鵡**（學名：***Strigops habroptilus***）係一種雀，亦係鸚形目**鴞鸚鵡科**（學名：**Strigopidae**）**鴞鸚鵡屬**（學名：**Strigops**）嘅唯一品種，原產紐西蘭。
關柏林

**關柏林**，香港親中派人士。

## 政治參與同經歷
佢係香港親中派嘅成員。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。

佢亦曾經簽名支持北京未經諮詢或香港人同意嘅所謂完善選舉制度，大幅度削減香港立法會直選議席比例同增加過濾異見人士嘅單方面政治審查。
## 參考
原雞

**原雞**（學名：***Gallus gallus***）係一種雀，亦係雉科原雞屬嘅一個品種。被馴化之後就變成人類大量飼養嘅雞。
戴菊

**戴菊**（學名：***Regulus regulus***）係一種雀，亦係戴菊科戴菊屬嘅一個品種，原產歐洲。
關志燊

**關志燊**，香港親中派人士。

## 政治參與同經歷
佢係香港親中派嘅成員，有時會代表香港關氏宗親總會出席一啲親中派活動。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。佢亦曾經簽名支持北京未經諮詢或香港人同意嘅所謂完善選舉制度，大幅度削減香港立法會直選議席比例同增加過濾異見人士嘅單方面政治審查。

## 參考
斑頭雁

**斑頭雁**（學名：***Anser indicus***）係一種雀，亦係鴨科雁屬嘅一個品種，原產東亞。
西方秧雞

**西方秧雞**（學名：***Rallus aquaticus***）係一種雀，亦係秧雞科秧雞屬嘅一個品種，主要分佈歐洲、北非同西亞。
黑喉潛鳥

**黑喉潛鳥**（學名：***Gavia arctica***）係一種雀，亦係潛鳥科潛鳥屬嘅一個品種，原產歐洲同亞洲北部。
黃文傑

**黃文傑**可以係指：
*黃文傑 (國泰航空)，國泰航空企業事務總經理。
*黃文傑 (進智公交)，前任南區區議會議員，人稱「小巴大王」。
盧華

**盧華**（），本名**盧志華**，係香港男歌手，2021年出道。佢2017年10月加入Pandora樂隊做結他手，2020年1月因為準備個人發展而離隊。

## 出面網頁
Iii

**iii**（），原名**廖頴琛**（英文：），係香港唱作女歌手，2020年出道。佢喺香港演藝學院學士畢業，主修作曲同電子音樂。佢2014到2019年曾經係二人樂隊SoundTube成員，2020年改做個人發展，亦有參與電影配樂嘅工作。

## 演出
### 電視節目（ViuTV）
*2023年：《長知昔2》主持（第35集加入）
### 電影
*2026年：《夜王》

## 出面網頁
*

類:香港唱作人
黎展峯

**黎展峯**（）係香港男歌手，2022年出道，屬英皇娛樂旗下。佢因為參加英皇娛樂搞嘅「冤枉新秀訓練營」入圍最後五強而被發掘。

## 演出
### 電視劇（ViuTV）
*2024年：《飛黃騰達》 飾 楊奕風（Billy）
*2025年：《守誠者》 飾 穆郎

## 參考
余宗遙

**余宗遙**（，），藝名**DEZ**，係香港男歌手，2022年出道，屬香港環球唱片旗下。佢出道前曾經參加過中國大陸選秀節目《明日之子》第二季同《創造營2019》。佢2023年入圍選秀節目《亞洲超星團》，最後進入三十強後，喺第二輪被淘汰。

## 演出
### 電視節目（ViuTV）
*2022年：《Chill Club》第135集嘉賓
*2022-23年：《粉絲福利署》第34、51集嘉賓；第47、48集代班主持

## 出面網頁
秦楚瀅

**秦楚瀅**（，），本名**曾芷婷**，另一藝名**娜美**，係香港女模特兒同網絡紅人。中學讀聖芳濟各書院，之後喺香港專業教育學院（沙田）讀高級文憑。細個因為拍過窮飛龍嘅YouTube校園喜劇《男X女Y補習社》而為人所熟悉，之後拍咗電影《＃PTGF出租女友》作為影壇出道作。2023年9月因曾喺粉絲群組提供開戶邀請碼同為CryptoPARD加密豹學院拍攝過宣傳影片而捲入JPEX風波，另有傳佢嘅經理人公司老闆係前網絡紅人屎萊姆。

## 演出作品
### 電視節目（[[港台電視]]）
*2022年：《新時代奮鬥者》參加者
*2023年：《我們之間第二季》- 第二集《麻辣咖哩》 飾 嘉瑩

### 電視節目（[[ViuTV]]）
*2016年：《網絡瘋人》（第9集）

### 劇集（[[ViuTV]]）
*2023年：《和解在後》飾 區太（第9集）
*2024年：《法與情》飾 Janet（林大狀助手）（第11集及第17集）

### 電台節目（[[香港電台]]）
*2022年至2023年11月：《150遇上170》主持人（香港電台第二台）

### 電影
*2021年：《＃PTGF出租女友》 飾 Wing
*2024年：《破·地獄》 飾 遺體化妝師

## 參考

## 出面網頁
*
*
陳薔天

**陳薔天**（，），藝名**Tinque.C**，係香港女歌手，2022年出道。佢係藝人江華（本名陳木華）同麥潔文（本名麥潔雯）個細女。

## 參考
黃明德

**黃明德**（，）係香港男歌手，2022年出道，屬英皇娛樂旗下。佢因為參加英皇娛樂搞嘅「冤枉新秀訓練營」入圍最後五強而被發掘。

## 出面網頁
張天穎

**張天穎**（，），花名**燒賣**，係香港女歌手，2022年出道。佢曾經係「陳輝陽 x 女聲合唱」成員，又曾經參選英皇娛樂搞嘅「冤枉新秀訓練營」，被傳媒形容係大熱門，但最終大熱倒灶晉身唔到最後階段。2023年佢做咗女子歌唱組合Beanies嘅成員。另外佢亦曾經同《全民造星II》冠軍吳啟洋（Phoebus）拍拖，兩人喺2023年分手。

## 演出
### 節目演出（ViuTV）
*2023年：《粉絲福利署》第39集嘉賓
*2026年：《我想身體健康》第115集嘉賓

## 獎項
;2023年度
* 廣播九十五周年十大中文金曲 - 最有前途女新人獎 優異獎

## 參考

## 出面網頁
*
*
*
謝曉盈

**謝曉盈**（，），藝名**Kiri T**，係香港女唱作人，2015年出道，而家屬香港華納唱片旗下。佢音樂主要係關於日常生活同愛情。雖則住喺香港，由於佢有美國背景，大部分歌曲都係英文歌。

## 音樂作品
### 個人專輯

### 派台歌成績

*（*）上緊榜
*（-）未能上榜
*（×）未派往呢個台
*包括2020年後嘅冠軍歌曲
*2020年起

## 演出
### 電視節目（ViuTV）
*2023年：《讓我一次買個夠》第12集嘉賓
*2025年：《10個尖房故事》第7、9集嘉賓主持

## 參考

## 出面網頁
*
*
*
周子涵

**周子涵**（，），原名**周詠婷**，係香港女歌手，2021年出道，屬香港環球唱片旗下。佢2019年加入Dusty Bottle女主音，直到樂隊2020年11月解散後改做個人發展。

## 演出
### 電視節目（[[ViuTV]]）
*2021年：《囝囝女女730》第135集嘉賓
*2021年：《Chill Club》第93集嘉賓
*2022年：《困獸鬥》第32-33集嘉賓
*2022年：《90分鐘狂熱倒數》 第3集嘉賓
*2023年：《粉絲福利署》 第45集嘉賓
*2023年：《正一廣東話》第7集嘉賓

## 出面網頁

*
*
李文曦

**李文曦**（，），係香港商業電台叱咤903節目主持，2016年加入電台做節目助理，2018年開始主持節目。佢亦係一位填詞人。
## 演出

### 電視節目（ViuTV）
*2022年：《娛論潮》第13、34集嘉賓
*2023年：《Chat It Out》第10集嘉賓
*2023年：《全民造星V》 第二回合評判
*2025年：《少年談未來》第37集嘉賓
*2025年：《全民造星VI》評判（第一回合［1-14集]）
楊倬翹

**楊雅餘**（，）係香港女歌手，2019年出道。佢2014年參加過無綫電視歌唱選秀節目《超級巨聲4》。

## 出面網頁
世界樹

**世界樹**（）係世界多地嘅神話都有提到嘅一個概念，指一樖極之巨大、支撐宇宙嘅樹。例如北歐神話入便嗰樖神樹 Yggdrasil 都廣為人知，就算到咗廿一世紀初都仲有人由佢身上取材做創作。

## 普遍特徵

唔同神話對世界樹嘅描述，都有些少出入，不過一般嚟講，世界樹有呢啲特徵：
*大到撐得住個天；
*連接住天堂、人界同陰間；
*好多時仲具有某啲同生命相關嘅神力，例如係「會滋養一切嘅生靈」呀噉（生命之樹）。

好似北歐神話入面嘅神樹 Yggdrasil 就相傳唔單只支撐世界，仲係眾神每日聚集嘅地方。美洲土著嘅神話入面都有提到「世界樹」嘅概念。

對於「世界樹呢個概念點解周圍都有」呢種現象，有民俗學研究者就噉樣講：

## 虛構故仔

類似世界樹噉嘅嘅橋段有出現現代奇幻故仔當中，例子可以睇吓《艾爾登法環》（Elden Ring）裏面講到嘅 **erdtree** 同 **haligtree**。

## 睇埋
*天堂
*北歐神話
*Yggdrasil

## 參攷
區子琳

**區子琳**（，）係香港女歌手，2021年出道，屬索尼音樂娛樂（香港）旗下。
## 演出
### 電視節目（ViuTV）
*2022年：《Chill Club》第131集嘉賓
*2022年：《90分鐘狂熱倒數》第9集嘉賓
*2023年：《準時開飯》第7集嘉賓
*2023年：《粉絲福利署》第50集嘉賓
### 電視節目（HOYTV）
*2023年：《煉狗術師》第三輯第22—23集嘉賓
*2024年：《尋找喵喵的故事》第9集嘉賓
### 電視節目（港台電視31）
*2022年：《SHOW動音樂》第2集表演嘉賓

## 出面網頁

*
*
周玉蔻

**周玉蔻**（）係臺灣新聞工作者、談話節目主持人、專欄作家、政治評論員。記者出身，1990年代起以出席、主持電視同廣播節目聞名，特別係政論節目。周玉蔻以犀利嘅言論同強勢嘅個性聞名，也因此導致唔少爭端同訴訟。另外，佢嘅政治立場多次喺泛藍同泛綠間轉換。

## 出面網頁

類:臺灣記者
類:臺灣作家
類:時事評論員
類:國立政治大學舊生
類:哈佛大學舊生
類:祖籍山東
類:基隆人
玉蔻
類:中國國民黨黨員
Yggdrasil

**Yggdrasil**（古羅斯文又有叫 **Mimameidr**），近似，係北歐神話入面一樖神聖嘅巨型樹，可以話係眾多世界樹傳說中最出名嘅。根據中世紀嗰陣嘅北歐人嘅信仰，神樹唔單只巨型，仲有各種嘅神力，例如：
*佢係「咁多樹當中最神聖嗰樖」；
*佢係眾神每日都會去聚會嘅地方；
*佢啲樹枝同根連接住 Niflheim（；北歐神話當中「原初冰凍」嘅死者之地）等多個人界以外嘅世界；
*多位重要嘅天神同絕大部份嘅人類喺諸神黃昏之後會死晒，不過神樹唔會喺呢場災却當中死亡，而且佢仲會做新世界嘅生命力嘅來源，為災却過後嘅世界帶嚟新嘅生命；
*有啲故仔仲將神樹描繪成一個有心靈（識諗嘢同感受情緒）嘅存在體；
廿世紀起嘅奇幻作品一路都深受歐洲嘅古代神話同民間傳說影響，而北歐神話亦有為奇幻作家提供創作嘅靈感。有多部著名奇幻作品都有講世界樹嘅傳說同埋相關嘅橋段，例子可以睇吓二零二二年嘅動作 RPG 名作《艾爾登法環》呀噉。

## 文獻描述

有好多用古羅斯文寫同讀嘅文獻，包括好出名嘅《詩體誒達》同《散文誒達》，都有提到 Yggdrasil 呢樖神樹。

《詩體誒達》係一系列作者身份不明嘅詩歌，源自冰島，記載咗好多中世紀（5 至 15 世紀）北歐嗰頭啲人嘅信仰。

《女巫嘅預言》係《詩體誒達》當中最出名嘅詩，講到一位華同眾神之父奧丁講嘢，期間佢講到世界誕生嘅過程、將來會發生嘅世界末日（諸神黃昏）同埋世界終結咗之後嘅重生過程。佢哋段對話當中有多次提到神樹：
:《女巫嘅預言》詩節 19 粵譯：
:「我知有樖梣樹，佢個名叫 Yggdrasil；
:靠住白色嘅水，樖大樹得以濕潤。」
首詩歌跟住仲提到，滋潤神樹嘅水係嚟自烏德之泉嘅，亦提到好幾位北歐神話天神同神秘巨獸住喺神樹底下嘅湖或者神樹第啲地方。除此之外，首詩仲有講到神樹喺諸神黃昏中扮演嘅角色：首詩打後講到萵華預言嘅大災却，預言話火同洪水會淹沒全世界，眾神要同佢哋嘅死對頭打一場大仗，而好多位重要嘅天神－包括奧丁在內－都會喺呢場仗當中死亡；呢場災却就係所謂嘅諸神黃昏，會對世界造成近乎毀滅性嘅破壞，世上大多數生靈都會死亡，就連有成幾個世界咁大嘅神樹都會「震盪」但生命唔會完全終結－災却過後，神樹會繼續生存落去，而且佢仲會帶引新生命嘅發展。

《Hávamál》（；大致係**崇高者所講嘅嘢**噉解，當中**崇高者**係指緊奧丁）畀古代北歐人認為係奧丁講嘅嘢，承載住奧丁嘅智慧。首詩有講到奧丁為咗贏取有神力嘅盧恩而將自己吊咗喺神樹上面，仲用自己支矛插傷自己：
:《Hávamál》詩節 139 大致粵譯：
:「我記得我係被吊咗 | 喺嗰樖大風嘅樹上，
:喺嗰度吊咗成足足九晚；
:支矛拮傷我， | 而我被奉獻（做祭品）
:畀奧丁，我自己（奉獻）畀我自己，
:喺嗰樖樹上面 | 嗰樖可能永遠冇人知佢啲根伸到去邊嘅樹。」
:－一般認為呢度講緊嗰樖樹係 Yggdrasil 。

而《Grímnismál》一詩，就有講到奧丁講解宇宙嘅結構係點，反映咗北歐神話入面嘅宇宙觀。有人指，呢首詩歌某啲部份講嘅嘢，彷彿好似神樹係一嚿有意識嘅物體噉，例如
:《Grímnismál》詩節 35 大致粵譯：
:「梣樹 Yggdrasil | 飽受莫大邪惡（或者痛苦）侵害。
:（股邪惡或者痛苦）遠遠大過人類所知。」
:－有唔少後世嘅人對此作出詮釋，認為神樹係一個有心靈嘅存在體，識得思考同埋感受情緒。

## 比較神話

Yggdrasil 被指係一樖相當典型嘅世界樹：世界樹係世界多地嘅神話（尤其係歐亞大陸北部）入面都有嘅一個概念；最基本上，世界樹係指一樖「極之巨大、支撐宇宙」嘅樹；唔同族群嘅神話對世界樹嘅描述，都有些少出入，不過一般嚟講，世界樹會有呢啲特徵－
*大到撐得住個天；
*連接住天堂、人界同陰間等多個唔同嘅「世界」；
*好多時仲具有某啲同生命相關嘅神力（生命之樹），例如係「會滋養一切嘅生靈」呀噉。
－神樹 Yggdrasil 有齊晒呢啲特徵。而對於 Yggdrasil 嘅傳說係點嚟，有民俗學研究者就噉樣講 ：

## 媒體描述

廿世紀起嘅奇幻作家一路都有由北歐神話等嘅歐洲古代神話度搵創作嘅靈感。
*《艾爾登法環》（二零二二年開放世界動作 RPG）：《艾爾登法環》被指係深受北歐神話影響，亦有用到世界樹呢條橋；隻遊戲想像中嗰笪虛構大陸，以一樖叫**黃金樹**嘅聖樹做中心；黃金樹極之龐大，好似成幾座山咁高，佢係一眾半神聚會嘅地方，而且仲會發出閃呤呤嘅金色光芒，為大地帶嚟生命，而所有嘅生命死咗之後靈魂都會返去黃金樹嗰度；信奉**黃金律法**嘅人會敬拜黃金樹，將黃金樹當做**偉大意志**（大致就係佢哋嘅上帝）嘅力量嘅代表；遊戲故仔嘅主角要打低眾多嘅對手，目的就係要進入黃金樹成為笪大陸嘅新王者。
*《OVERLORD》（二零一零年輕小說）：《OVERLORD》有講到主角玩緊隻虛構嘅奇幻 MMORPG，隻遊戲個名叫《YGGDRASIL》－個名正正就係取自北歐神話嘅神樹 Yggdrasil 嘅。
*《魔法風雲會》（一九九三年出首作嘅奇幻 TCG）：呢隻遊戲有講到虛構世界 **Kaldheim**，個虛構世界係建基於北歐神話嘅。
*《天空之城》（日文：天空の城ラピュタ；知步里工作室一九八六年電影）：（劇透）套戲有講到一座空中城市，係以一樖巨型嘅樹做中心嘅。
*《魔獸世界》（二零零四年 MMORPG）
呀噉。

## 睇埋
*奧丁
*連蟲
*Niflheim

## 註釋

## 詞彙

## 引咗

## 拎

* 世界樹，電視橋段網講世界樹相關橋段嗰頁，仲有列出用咗呢條橋嘅影視作品。
* Yggdrasil，不列顛百科全書講 Yggdrasil 嘅傳說。
2022年習近平遭遇政變謠言

**2022年習近平遭遇政變謠言**係指2022年9月24號，距離中共二十大召開唔夠一個月，唔少媒體尤其係印度媒體同網絡社交平台大量傳播中國發生政變嘅謠言。謠言內容包括中共中央總書記習近平遭遇軍事政變被軟禁，好多中國航班取消咗，之前被免去中國人民解放軍北部戰區司令員職務嘅李橋銘將會出任新嘅領導人等。

## 經過
### 背景
2022年9月8號，中共中央軍委舉行晉升上將軍銜儀式，呢次授銜只係授予一個人，就係啱啱晉升北部戰區司令員嘅王強，即係話前司令員李橋銘已經被免去職務。外界對李橋銘被免職係就快加入中央軍委，定係因為得罪習近平被罷免傳言不一。而9月21號嘅新聞聯播入面，李橋銘現身喺中央軍委會議入面，不過習近平就無現身出席會議。

### 傳言
印度前商業和工業部部長兼司法部部長發推特話：有待核實嘅新流言：「習近平係唔係被軟禁喺北京？中共領導層似乎趁習近平出訪嗰時奪去佢嘅軍權，然後將佢軟禁，傳言係咁。」

## 後續
### 對傳言嘅質疑
以中國崩潰論出名嘅美籍華裔學者章家敦認為呢一個流言缺少新聞來源，唔夠可靠，但係「顯然喺中共領導層入面有唔尋常嘅事情發生咗，因而產生咗波動。」

時事觀察員王赫話，習近平露唔露面，同政變無關，佢以前就試過一段時間唔露面，謠言只係民間對佢不滿嘅表現。《政論天下》主持人章天亮喺節目入面話，習近平被奪權唔合政治常識。因為前司法部長傅政華等人喺9月23號被重判，如果習近平已經落台，傅政華被重判嘅可能性好小。  

《印度時報》認為，習應該係遵守嚴格嘅防疫隔離規定，居家隔離檢疫緊，所以先暫時唔出面。

### 習近平現身
2022年9月27號嘅新聞聯播，播出習近平同其他領導人一齊出席活動嘅畫面。

## 參考
Stars Align

《**Stars Align**》係荷蘭音樂人R3hab同臺灣歌手蔡依林嘅一首歌曲，呢首歌由Fadil El Ghoul、Rik Annema同Cimo Fränkel創作；R3hab製作。佢作為單曲由Liquid State響2021年3月21號發行，係中國大陸手機遊戲《和平精英》嘅女生季閃耀推廣曲同全球手機遊戲《PUBG Mobile》嘅三週年主題曲。

## 背景同發行
2020年8月30號，蔡依林嘅經紀人王永良透露蔡依林將計劃發行全新嘅音樂作品。同年11月29號，蔡依林表示喺出年發行新單曲。同年12月22號，蔡依林表示：「新歌真的看運氣，我會開始做一些製作，但能不能在時間內完成，我自己也充滿了問號。」2021年1月19號，蔡依林嘅經紀人王永良透露蔡依林已經完成新單曲嘅錄製，仲表示：「新歌選很久」。

同年3月18號，R3hab宣布同蔡依林合作嘅新單曲喺同月21號發行，蔡依林表示：「這首歌無法用言語形容，很期待《Stars Align》跟大家見面，聽聽看粉絲們對這首歌曲的反應！」同月22號，蔡依林透露將計劃拍攝呢首歌嘅MV。同年4月22號，呢首歌由重新混音嘅版本發行。同年5月20號，呢首歌由Faulhaber重新混音嘅版本發行，仲獲得2021年Hit FM年度百首單曲第10名。

## 創作同錄製
《Stars Align》以電子舞曲做主軸，配搭R3hab擅長嘅電音節奏；呢首歌極具動感且層次分明，而蔡依林極具特色嘅咬字同獨特嘅聲線亦都同舞曲風格完美融合。

呢首歌係R3hab同蔡依林嘅頭一次合作，蔡依林表示：「剛收到Demo的當下就覺得很喜歡、很好聽，特別是這首歌的Hook非常吸引人、非常有趣。在聽到製作完的成品、歌曲的旋律和節奏後，我真的很想要跳舞了！」R3hab就表示佢始終不斷突破音樂嘅界線同埋探索唔同嘅音樂風格，而且同蔡依林嘅合作，更加激發出佢對音樂嘅創作同想像。

## 音樂錄影帶
2021年4月5號，美國音樂行銷公司Proximity發佈呢首歌嘅歌詞版MV。同月23號，蔡依林發佈呢首歌嘅正式版MV，由陳奕仁執導。呢首MV講緊蔡依林喺一片奇幻嘅森林中驚醒，而且見到一個隱士，之後佢跟隨呢個隱士來到一座神秘嘅摩洛哥式建築，喺呢度佢經歷咗失眠、哭泣、唔食唔飲、封閉自己等症狀，喺經歷咗愛情呢場「大病」之後，佢個內心漸漸修復。呢首MV耗時拍咗兩日，蔡依林響MV度換咗八套服裝。

為咗呈現異國風情嘅氛圍，呢首MV響臺灣屏東縣嘅墾丁亞曼達會館取景拍攝，蔡依林表示：「前年我有到摩洛哥玩，一進來就覺得彷彿重新複習我的北非旅遊！摩洛哥的建築窗戶是對著中庭，且房間的色調鮮豔，還有特殊弧形加華麗配色的泳池，走在這裡有變富豪的感覺！」呢首MV亦喺臺灣屏東縣嘅港口白榕園取景拍攝，蔡依林表示：「因為這次拍攝才有機會來到這麼珍貴的地方，很感謝。」呢首MV中嘅舞蹈動作融合Vogue舞同地板動作，極具高難度。同年12月1號，呢首歌獲得YouTube臺灣2021年度熱門音樂影片排行榜第4名。

## 獎項
2021年12月11號，《Stars Align》獲得第3屆騰訊音樂娛樂盛典年度十大金曲。

## 曲目
**數碼下載、串流媒體**
# 《Stars Align》－2:41
**數碼下載、串流媒體－《Stars Align》（Alle Farben remix）**
# 《Stars Align》（Alle Farben remix）－2:54
**數碼下載、串流媒體－《Stars Align》（Faulhaber remix）**
# 《Stars Align》（Faulhaber remix）－2:44

## 發行歷史

## 參考

## 出面網頁
*
別再想見我

《**別再想見我**》（）係臺灣歌手許光漢嘅一首歌，由戴佩妮填詞、作曲同監製，Martin Tang編曲。呢首歌作為單曲響2020年10月27號推出，收錄喺2021年12月發行嘅第1張錄音室專輯《許光漢》。

## 人員

### 製作團隊

* 戴佩妮 — 作詞、作曲、製作
* 吳貞儀 — 執行製作、合音編寫
* Martin Tang — 編曲
* 巨壬藝術弦樂團 — 弦樂四重奏
* 張鈞雅 — 第一小提琴
* 黎劭璇 — 第二小提琴
* 吳惠琪 — 中提琴
* 黃盈媛 — 大提琴
* 黃則翔 — 合音編寫、合音
* 王永鈞 — 錄音師
* 凌于倩 — 錄音助理
* 曾東鋐 — 錄音助理
* 彭騰緯 — 錄音助理
* 強力錄音室 — 錄音室
* 林正忠 — 混音師
* 白金錄音室 — 混音室
* 孫仲舒 — 母帶後期處理錄音師
* 鈺德科技股份有限公司 — 母帶後期處理錄音室
* 薩摩亞商妮樂佛創意有限公司（臺灣分公司） — OP
* Universal Music Publishing Ltd Taiwan — SP

### 音樂錄影帶

* 尹馨、許光漢、徐華謙 — 主演
* 南北人 — 製作
* 陳映蓉 — 編導、剪接
* 陳柏翰 — 製片
* 周心宇 — 副導
* 戴昌煥 — 執行製片
* 裴佶緯 — 攝影指導
* 達牧殷艾、杜冠興 — 攝影師
* 何晟豪、蔡宜廷、符致龍 — 攝影組
* 賴楊文 — 燈光師
* 張志民、張明詩、王雋元 — 燈光組
* 施筱柔 — 美術
* 鄭宛甄 — 執行美術

* 施筱柔 — 造型師
* 蔡盈穎 — 造型助理
* Edmund Lin from ZOOM Hairstyling — 許光漢髮型師
* 高秀雯（美少女工作室） — 許光漢化妝師
* 張依庭 — 化妝師 
* 黃勝瑜 — 髮型師
* 徐宗詮 — 收音師
* 劉岳儒 — 收音組

* 黃威猛 — 領班
* 彭敬軒 — 服務生
* Eason — 酒保
* 朱曼寧 — 情侶
* 謝沂倫 — 情侶
* 陳樂彰 — 酒客

* 陳靜媚 — 演員選角
* 蔡佳恩 — 選角助理
* 鏡頭銀行 — 攝影器材
* 成功片場 — 燈光器材
* 傳翼數位影像股份有限公司 — 後期製作
* 周佳聖 — 調光師
* 邱羿寧 — 動態側拍
* 王晨熙 — 平面側拍

## 榜單成績

### 年度榜單

## 發行歷史

## 參考

## 出面網頁
* 別再想見我 at KKBox
* 別再想見我 at MOOV
啓示錄 (鄧紫棋專輯)

《**啓示錄**》（）係香港歌手鄧紫棋嘅第七張錄音室專輯，2022年9月23號由G Nation同華納音樂發行數碼版本，同年9月30號發行實體CD ；呢隻唱片一共出咗十四支MV，由魏俊傑、孫晨竣同埋歐陽娜娜聯合演出。

## 發行同宣傳
實體專輯預購由9月8號開始，同月23號截止。

## 曲目

## 音樂錄影帶

## 發行歷史

## 參考

## 出面網頁
* 啓示錄 at Apple Music 
* 啓示錄 at MOOV
真命天子

**真命天子**通常用嚟形容女性搵啱嘅男性伴侶，亦可以係：

*《真命天子 (電視劇)》：1986年電視劇
*《真命天子 (歌)》：羅志祥單曲
生態模型

**生態模型**（）係指將生態系統想像成抽象化嘅數學模型噉研究。

例子可以睇洛卡-伏塔拉模型。

## 睇埋
*個體為本模型
*運算生物學
大富翁之破壞超人

**大富翁之破壞超人**（Destroyman）係一隻1996年喺香港由Gameone推出嘅益智遊戲，形式非常類似大富翁，但亦混合咗機械人戰鬥元素，全程設有中文語音。

玩家會選擇其中一個機械人作為佢嘅角色，進行大富翁遊戲，碰上其他對手就會引發PK，玩家需要用盡方法陷害其他對手，令佢哋破產從而獲勝。
## 外部連結
*外面YouTube遊戲影片

## 參考
李劍青

**李劍青**（）係中國男歌手、詞曲作家、音樂製作人、小提琴手、結他手。佢做過廣西交響樂團副首席小提琴手。

## 音樂作品
### 個人專輯

## 參考資料

## 出面網頁
*
*
真命天子 (羅志祥嘅歌)

《**真命天子**》（）係臺灣歌手羅志祥同蔡依林合唱嘅一首歌，呢首歌收錄喺羅志祥嘅第3張錄音室專輯《催眠Show》。由陳鎮川填詞，Ralph Chartwell、Jud Mahoney、Michael Nielsen同Allen Savory作曲，畢國勇監製。呢首歌作為專輯《催眠Show》嘅單曲由艾迴音樂喺2005年9月28號發行。

## 背景同發行

2005年9月28號，羅志祥發行同蔡依林共同演唱嘅單曲《真命天子》。羅志祥表示因為希望能夠喺音樂方面有新突破，所以邀請蔡依林共同演唱呢首歌。羅志祥對於今次合作表示蔡依林有情有義，表示話：「當年我們曾一起經歷和公司的合約糾紛，有過一段難熬的日子，當時我們說若有一天誰能做到天王天后，也要拉對方一把，這麼說今天她真的能做到。」呢首歌獲得2005年臺灣Hit FM年度百首單曲第55名。

## 創作同錄製
歌曲《真命天子》以節奏強勁嘅新穎風格，描述當代都市男女面對愛情需要勇敢表達愛意。

## 音樂錄影帶
歌曲《真命天子》嘅MV由賴偉康執導，蔡依林亦都有份參與演出；拍攝預算高達新臺幣200萬元，亦係臺灣史上首個使用LED顯示板作為棚內背景板嘅MV。

## 獎項
2006年8月6號，歌曲《真命天子》獲得2006新城國語力頒獎禮新城國語力歌曲。

## 曲目
**CD**
# 《真命天子》－3:17

## 人員
* 畢國勇－Rap編寫、和聲
* 羅志祥－和聲
* Jud Mahoney－和聲
* Allen Savory－和聲
* 陳文駿－錄音師
* 王俊傑－混音工程師

## 發行歷史

## 參考
董瑤瓊

**董瑤瓊**係中國民主運動人士，因為2018年直播向中共中央總書記習近平頭像潑墨汁，並高喊「反對習近平獨裁專制暴政」而被捕同埋被外間稱呼為「潑墨女孩」。

## 屋企人
* 老竇董建彪：佢喺董瑤瓊被捕後不停嘗試營救，但之後被政府安插唔同罪名被捕，去到2022年9月26號喺監獄死咗。

## 參考
V 形編隊

**V 形編隊**（）係指多件物件（雀鳥或者飛機）一齊飛，而且飛起上嚟成 V 字噉形。

## 睇埋
*群動
2012年夏季殘疾人奧林匹克運動會吉布提代表團

2012年8月29號至9月9號，英國倫敦舉辦夏季殘疾人奧林匹克運動會，亦都係吉布提第一次參加殘奧。吉布提派咗一個運動員Houssein Omar Hassan參加中跑項目。Hassan喺小組賽嗰陣整親腳眼，所以跑得好慢攞唔到獎，不過因為最後佢自己一個都堅持跑埋嗰兩圈，得到觀眾嘅歡呼聲。

## 背景
2012年殘奧係吉布提嘅首戰，舉辦日期係8月29號至9月9號，吉布提淨係派咗一個運動員參賽，參加嘅係男子1600米T46類。呢一個類係指運動員有其中一隻手喺手㬹上下嘅位截肢，雙腳係正常嘅。

## 田徑
Houssein Omar Hassan係一位右手手㬹截肢人，佢參加咗男子1600米T46類，由於佢係吉布提派出嘅唯一一位運動員，佢喺開幕典禮做吉布提嘅持旗手。

Hassan喺比賽早段就整親隻腳眼，但係都堅持完成比賽。雖然佢落後前面嗰位跑手超過七分鐘嘅時間，但係就被觀眾用歡呼聲迎接佢衝終點，喺佢前一位跑手衝線之後，Hassan自己一個跑埋淨返嘅超過兩圈嘅距離，最後以11:23.50嘅時間跑完。佢喺賽後表示：「我有諗過停，但係最後都跑哂，因為我想完成個賽事。」

## 睇埋

* 夏季殘疾人奧林匹克運動會吉布提代表團
* 2012年夏季奧林匹克運動會吉布提代表團

## 參考資料

類:2012年運動
類:奧林匹克運動會代表團
類:吉布提
超生物

**超生物**（；參見）係指同一個物種嘅生物喺協同效應下形成一個整體，而個整體望落好似有生命噉識「生長」同自我複製。例子可以睇吓建丘白蟻等有真社會性嘅生物：大群同物種嘅個體（白蟻）進行極複雜嘅合作，形成座白蟻丘；一座白蟻丘運作到咁上下，就會產生新嘅蟻王同蟻后，後生嘅準蟻王蟻后會去搵地方起新嘅白蟻丘－即係話座白蟻丘（有少少似係一個有生命嘅個體噉）能夠「自我複製」。

## 定義

## 研究

## 睇埋
*創發
*集合心靈
*蓋亞假說

## 引咗
藝術歌

**藝術歌**（）係泛指任何有歌詞，有伴奏，會被有古典聲樂訓練嘅歌唱家當藝術作品咁喺音樂廳表演嘅短歌。

德文嘅藝術歌叫浪漫詩歌（Lied）。

## 攷

## 睇埋
* 浪漫詩歌
掃管笏

**掃管笏**（**So Kwun Wat**）係香港新界屯門區東南部一笪地方，大欖涌水塘西面，青山灣東面，靠岸係香港黃金海岸同黃金泳灘。
鄧謳歌

**鄧謳歌**係中國音樂製作人同結他手。

## 製作作品
*《幽蘭操》

## 參考資料

## 出面網頁
*
文言編程語言

**文言編程語言**（）可以視為係一隻玩嘢嘅編程語言或者一件概念藝術嘅作品，靈感嚟自文言文，呢隻語言係由卡利之美隆大學電腦系兼美術系本科生黃令東喺 2019 年整出嚟嘅，保留字係正體文言文，引號係全形中文單引號。

文言係一隻編譯語言，但係目的語言並唔係低階語言，而係其他嘅高階編程語言。

## 例子
喺螢幕上面顯示「你食咗飯未。」

```wenyan
吾有一言。曰「「你食咗飯未。」」。書之。
```


由一數到十

```wenyan
吾有一數、曰一、名之曰「甲」。
  恆為是。
    吾有一數、曰「甲」。書之。
  若「甲」等於十者、乃止、云云。
    加「甲」以一、名之曰「乙」。
    昔之「甲」者、今「乙」是矣。
  云云。
```


## 參考

## 拎
*
家有囍事2009

《**家有囍事2009**》（**All's Well End's Well 2009**），係2009年上畫嘅賀歲港產片，家有囍事系列之一，由吳君如、古天樂、黃百鳴、鄭中基、李香琴、夏春秋主演，谷德昭執導，黃百鳴監製。套戲主要喺杭州拍。
食屍鬼

**食屍鬼**（；；，羅馬字 ）係源自阿拉伯地區嘅一種傳說生物，係種類似邪靈噉嘅惡物。相傳佢哋會喺墳場等多人類死屍嘅地方流連，仲會食死屍嘅肉。

## 遠古起源
喺阿拉伯地區大規模改信伊斯蘭教（大約公元 7 世紀）打前，食屍鬼嘅傳說就有喺當地流傳。

## 現代奇幻

食屍鬼嘅概念有喺廿世紀起嘅奇幻作品入面出現。

著名廿世紀檯上 RPG《龍與地下城》（D&D）就有用食屍鬼嘅橋段。D&D 裏面嘅食屍鬼形象同遠古阿拉伯傳說嘅有少少唔同：D&D 裏面嘅食屍鬼係一種死靈，源於生前好鍾意食肉嘅死人；D&D 嘅食屍鬼據講全身會發出腐爛嘅惡臭，會食死屍肉又會捉生勾勾嘅人嚟食。

## 睇埋
*喪屍
*殭屍
*邪靈
*仙子
*Macabre

## 攷

## 拎

*Our Ghouls Are Creepier. *[[TV Tropes]]*.
何偉霖

**何偉霖**（，），係香港泛民主派人士（「富亨邨社區關注組」創辦人），大埔區議會富亨選區末代議員。

何偉霖喺2019年第6屆區議會選舉參選大埔富亨選區，最後以3,435票，打贏兩名對手：力爭冧莊嘅區議員任萬全、民建聯胡綽謙，成功當選，2021年10月參與2021年香港區議員宣誓，獲港府確認宣誓有效，2023年完成任期。
運算流行病學

**運算流行病學**（；）結合電腦科學同醫學，專門用運算方法（例如電腦模擬）做流行病學上嘅研究。

## 模擬方法

;例：2011 年傳染病 ABM 研究
醫療工作者好睇重「對疫潮做準備」呢樣工作：要為疫潮作出準備，起碼要估計應付疫潮需要幾多人力物力資源，而要準備呢啲資源，就要估計「會有幾多人惹到隻病」；流行病學專家好興用 ABM 電腦模擬，作出（簡化講）「如果每個人嘅行為係噉噉噉而隻病嘅傳染力係噉噉噉，最後會有幾多幾多人惹到隻病」噉嘅估計。

喺 2011 年，有一班科學家做咗份研究，用 2009 年嘅墨西哥 A 型 H1N1 流行性感冒病毒爆發做數據。佢哋指出，傳染病嘅傳播主要取決於人嘅流動同埋人際接觸（睇埋社會網絡嘅概念）。佢哋個模型大致係噉嘅：
  設 n 件物件，每件物件表示一個人，每個人有以下呢啲數值：（1）
    3D 嘅位置值（position）、
    移動模型（mobility model；表示嗰個人傾向喺座城市邊個區活動－包含「喺禮拜日，呢個人會喺 A 區嘅機率」噉嘅資訊）、
    社會網絡（social network；表示嗰個人同邊啲人有密切關係－「有密切關係」表示「成日會喺同區活動，大機率會互相傳病」）、
    佢獨有嘅 ID 值，方便部電腦監察住佢哋邊個打邊個
  設 t（時間）= 0；（2）
  設定隻病嘅特性（disesase model）：
    個體間傳播（transmission）－反映「如果家陣有兩個人密切接觸，當中一個人有隻病，隻病會傳畀另外嗰個人嘅機率」等、
    個體內漸進（progression）－反映「如果個人惹咗隻病，喺幾耐嘅時間會冇症狀、喺幾耐嘅時間會有傳染性...」噉嘅資訊
  
  隨機揀個人，設定佢惹到隻病
  
  While 場模擬行緊，（3 同 4）
    Foreach 人類個體
      按 mobility model 設定佢嘅位置；
    Foreach 地區
      計出佢有冇受感染嘅人喺入面；
    Foreach 有感染力嘅人類個體 i
      搵出佢身處嗰區入面嗰啲可以受感染嘅個體；
      Foreach 可以受感染嘅個體 j
        按社會網絡計出 j 同 i 密切接觸嘅機率；
        按密切接觸嘅機率同 transmission，計出 j 畀 i 惹到嘅機率；
      
      按 progression 更新 i 嘅狀態（例如由「有感染力」演變成「好返嗮」）；
      
    
    t 上升 1；（5）

班研究者睇過打前嗰啲研究，知道「如果家陣有兩個人密切接觸，當中一個人有隻病，隻病會傳畀另外嗰個人嘅機率」等嘅資訊。然後佢哋就攞咗 2009 年嘅墨西哥 H1N1 爆發嘅數據嚟睇，用手機數據估計啲人嘅移動模型同社會網絡，並且進行模擬，計吓「喺每點時間，會有幾多人惹到隻病」（想像畫幅圖，X 軸做時間 Y 軸做惹到隻病嘅人嘅數量；好似下圖噉）。佢哋嘅模擬顯示，政府下令限制啲人嘅流動（睇埋 lockdown 嘅概念）令惹到隻病嘅人數下降咗成 10% 咁多。

喺呢個過程裏面，班研究者做到：

## 註釋

## 睇埋
*運算生物學
## 攷
Lockdown

（，字面解 ｢鎖實｣，語境下指**全面封鎖**）喺政策上，係指因應保安或者公共衛生等等嘅理由，實行某種隔離狀態、活動限制或者出入管制。換句話講就係用政策下令啲人唔准郁（淨係准留喺原地，或者某啲指定嘅地方）同限制啲人可以做乜，常見用途係攞嚟防止槍手殺人、控制瘟疫嘅傳播等等。

視乎原因同想防止乜嘢，唔准郁可以指真係唔准郁、唔准行出屋企、唔准行出社區（封區）、唔准出城（封城）、唔准出入境（封關）等等。

喺2020至2022年間，世界各地都因應新冠疫情實行過唔同程度嘅 lockdown。

## 例
### 疫情防控

喺新冠疫情期間，世界各地都有實行過唔同程度嘅封鎖。但係雖然 lockdown 指嘅係全面封鎖，但係實際上封鎖嘅程度可以有好大差別。例如，中國大陸嘅封鎖令非常嚴苛，受影響嘅人可以斷糧，但係加拿大嘅封鎖令相對非常寬鬆，好多人都覺得唔係真嘅 lockdown。

### 槍擊事件

喺有可能發生校園槍擊嘅地方，如果喺學校發現懷疑槍手，學校就會進入 lockdown（封鎖校園）狀態。喺槍擊頻繁嘅地方，可能不時會有封鎖校園嘅演習。

如果喺其他地方發現懷疑槍手，或者發生槍擊案，亦都可能導致 lockdown（封城或者封區）；通常喺捉到槍手或者警方搵唔到槍手但係認為社區冇危險就會解除封鎖。

## 睇埋
*居家令

## 攷
陳伊霖

**陳伊霖**（**Eelyn Chan**，）係香港女演員同歌手，2021年出道，宏寰文化傳播旗下藝人，曾主持雅虎香港網上節目《Yahoo人氣關注組》。

## 簡歷
伊霖自細積極參與校內演出同聯校音樂會，累積豐富演出經驗，擅長唱歌，略懂鋼琴演奏、小提琴、結他同作曲，而家接受唱歌同演技訓練。​

佢2021年喺機緣巧合下有份參演由盧瀚霆（Anson Lo @MIRROR）、李靜儀（Heidi）、蘇皓兒（Chloe）同陳紫萱（Summer）主演嘅電影《假冒女團》。2022年亦客串ViuTV電視劇《I SWIM》，同年6月亦已拍完新電影《夜校》，同年9月拍攝《Yahoo人氣關注組》擔任主持，為大家倒數每週十大熱搜娛樂話題。23年6月完成一連5場以band歌為主題嘅音樂劇《得個夢冇銀用》。劉翁導演，伊霖有份主演嘅電影《夜校》亦已11月上映，飾演小楠一角。伊霖亦參與咗ESSO埃索油站廣告拍攝，喺社交平台、各埃索油站、巴士車身同巴士站見到。2024年3月20號推出首支個人單曲〈單戀勿語〉，以一頭橙髮示人，並以歌手身份正式踏足樂壇。

## 演出
### 單曲
* 單戀勿語 

### 電影
*2021年：《假冒女團》飾 未成年參賽者
*2023年：《夜校》飾 神婆小楠

### 電視劇（[[ViuTV]]）
*2023年：《社內相親》飾 韓國少女（第1集）
*2022年：《I SWIM》

### [[音樂錄像|MV]]
*2024年：陳伊霖 《單戀勿語》
*2023年：呂爵安 《ChatMrE》

### 舞台劇
*2023年：《得個夢、冇銀用》
*2024年：《重拾：10分鐘》

### 網上節目
*2022年：《Yahoo人氣關注組》

## 音樂作品
### 單曲

### 派台歌曲成績

*（*）上榜中
*（-）未能上榜
*（×）沒有派往該台

## 參考資料

## 出面網頁
*
宏寰文化傳播

**宏寰文化傳播**係一間總部設喺香港嘅公司，屬於宏寰集團旗下。

公司亦有參與電影投資、製作同發行。旗下電影院線有ACX院線，位於北角北角匯。

## [[電影]]
### 投資
*明日戰記
*
*一線生機
*媽媽的神奇小子
*
*金錢帝國：追虎擒龍
*
*

### 製作
*假冒女團
*釀魂
*夜校 (電影)
*源生罪

### 發行
*Aline 聲夢戀歌
*
*長相屍守
*
*

## 旗下藝人
*陳紫萱
*陳伊霖
*方泳琳
*鄧沛楠

## 已約滿／解約藝人
*黃曦誼

## 參考

## 出面網頁
*
黃永峯

**黃永峯**（，）係香港電影製作人，曾製作多套電影，包括《釀魂》、《夜校 (電影)》、《源生罪》、《惡行之外》、《一線生機》、《假冒女團》、《性敢中環》等等。

## 簡歷
1999年英國李斯特城大學畢業並得到BSC Business Economic degree學位後開始佢嘅電影事業。先加入中國星娛樂有限公司擔任發行部主任，喺中國星時期參與咗各個國際電影節同展覽，包括美國國際影視展、法國康城電影展、韓國釜山影展、香港國際影視展，果段時間佢推廣同發行咗超過50部香港電影比不同嘅國際發行商。
2020年入職宏寰文化傳播，宏寰文化傳播有限公司係一間多元化嘅電影投資娛樂公司，總部位於香港。業務範疇包括電影投資、製作同發⾏、戲院營運，藝⼈及主創人員管理等。
2021年宏寰文化傳播同天下一電影於2021年成立天下一宏寰娛樂有限公司，並攜手投資電影《一線生機》及《惡行之外》等等。

## 作品

### 電影

### 曾參與發行嘅電影作品

## 出面網頁
*
個體為本社會模擬

**個體為本社會模擬**（）係指用個體為本模型研究社會：社會科學係研究人類社會嘅科學，包括心理學、社會學同經濟學呀噉，所以自然會關注「個體人類嘅活動，會點樣引致社會現象？」噉嘅問題。社會科學當中嘅 ABM 通常會係用個體人類做個模型當中嘅個體，亦有部份模型會將一個組織當係個體噉分析。
## 睇埋
*科學運算
*運算經濟學
*運算流行病學
## 攷
評分者內信度

**評分者內信度**（）係信度嘅一個指標，用嚟評估一個量度有幾受做量度嘅人影響；例如有一個俾教育家用嚟評估細路學習進度嘅方法，但做完研究發現，由同一位研究員用同一個方法度同一個細路，假設段研究時間短（個細路嘅行為理應唔會有明顯變化），次次出嘅結果都唔同，噉呢個量度方法嘅評分者內信度就低。
星光匯聚成翡翠

《**星光匯聚成翡翠**》（）係香港無綫電視製作嘅綜藝節目，由吳幸美、汪明荃主持，2022年9月26號到9月30號禮拜一到五禮拜一到五22:30－23:05喺翡翠台播。節目回顧無綫電視開台55年以嚟嘅精華片段。

## 每集一覽

## 出面網頁
*星光匯聚成翡翠 - myTV SUPER
叢培銘

**叢培銘** (Andy Tsung ，)，係香港男藝人，同時係藝人徐蒨寧老公，堂哥係叢培崑，七仙羽徒弟。 

佢係婚禮司儀，活動司儀，歌手，歌唱導師，以及藝人經理人，旗下藝人包括: 阿姨徐蒨寧，黑妹Carmile黃樂童， 節目-賭命夫妻夫婦 Dennis 及 Teris 蔡佩妍等。

## 簡歷
中學: 聖母院書院

## 參與演出
• 2022年: 《師傅七都識  唱笑會》劇場飾演沙僧 + 壓軸獻唱

• 2022年:  **ViuTV**節目—《今日疫情》、《尾二一屆口罩小姐》

## 相關報導
• 2021年: **on.cc —** 「阿姨」徐蒨寧晒火辣水着　因為畀「姨先生」激親？ 

• 2022年: **東方新地 —** 人母「阿姨」奪口罩小姐亞軍｜34歲徐蒨寧獲老公現身力撐

• 2022年: **東方新地 —** 「口罩阿姨」徐蒨寧船P火辣出擊 老公「阿叔」大方回應好嘢唔介意分享

• 2022年: **Topick —** 《最後一屆》浩南被捧做「ViuTV一姐」？　阿姨廣告多寶欣投資6位數做老闆

## 個人網站
*
*
高氏 kappa

**高氏 kappa**（； / ）係統計指標，通常用嚟衡量兩位評核者之間嘅同意程度，即係所謂嘅評分者間信度。高氏 kappa 喺精神醫學、心理學以及相關嘅醫療領域上幾常用，簡單講就係可以用嚟評估手上嘅診斷方法係咪信得過。

## 簡單例子
舉個例說明。想像而家要製作一套工具，畀心理學家等嘅人員評估一個細路係咪有亞氏保加症：研究者有必要檢驗吓呢套工具係咪靠得住，於是佢就搵咗一班細路同埋兩位心理學家返嚟，叫兩位心理學家各自攞住套工具評估每一個細路**有**定**冇**亞氏保加症；評估完一輪之後，研究者手上嘅數據望落會好似以下噉——

高氏 kappa 做嘅，就係由噉嘅數據當中計一個數值出嚟，個數值會話畀研究者知兩位評核者嘅判斷**有幾相似**，或者佢哋之間嘅同意度有幾高—如果做完一輪測試之後，發現無論邊個心理學家攞住套工具去評，診斷結果都係一樣（高氏 kappa 數值高），研究者就更有信心可以話套工具係靠得住嘅。

攞住上便個例子，就算將**兒童**換做**大人**，又或者係將**亞氏保加症**換做（例如）精神分裂或者抑鬱症，上述嘅思路都一樣會成立。

## 技術基礎

抽象少少噉講，無論係咩量度架生都好，只要佢係用嚟將受試者分做唔同類別嘅，高氏 kappa 都會適用—當中**類別**會係一個離散變數，而且唔同類別要係互斥嘅，例如**有亞氏保加症抑或係冇亞氏保加症**噉，呢套分類法清楚將受試者分做一個**類**（離散）而唔係畀個分數佢，而且一位受試者唔可以同時屬多過一個類別（互斥），例如一個細路唔會同時係**有亞氏保加症**又係**冇亞氏保加症**。

數學化噉講，高氏 kappa 條式如下：
:\kappa \equiv \frac{p_o - p_e}{1 - p_e} = 1- \frac{1 - p_o}{1 - p_e} 

當中 p_o 係指有幾多 % 嘅個案係兩位評分者同意（作出同樣嘅判斷）嘅，而 p_e 就係指如果啲評分者隨機噉嚟評，有幾多 % 嘅個案會係兩位評分者同意嘅。當中 p_e 呢個數值幾重要：研究者大可以單純噉計喺幾多個 % 嘅個案當中，兩位評核者嘅判斷一樣，但係呢種做法畀人批評，話佢冇考慮評核者可能會靠撞，咁啱兩人都撞同一個答案，而加入 p_e 呢個數值變成高氏 kappa，就可以算係考慮埋呢一點。

高氏 kappa 嘅數值愈高，就表示兩位評分者嘅同意程度愈高（評分者間信度），而一般嚟講高氏 kappa 通常係數值愈高就愈「掂」嘅。根據廿世紀尾嘅慣例，高氏 kappa 嘅數值會按以下嘅標準嚟詮釋：

除咗評分者間信度之外，高氏 kappa 仲可以用嚟衡量一件工具嘅評分者內信度，即係例如一位評核者攞住同一件工具評一次，過咗一個禮拜後佢再攞住件工具評一次，原則上如果位評核者同件工具都係靠得住嘅，兩次評核之間應該有高嘅同意度。

## 睇埋
*菲里氏 kappa：可以話係高氏 kappa 嘅進階版，可以用嚟處理有超過兩位評核者嘅情況。
*組內相關
*統計分類
*聚類分析

## 註釋

## 引述

## 拎
* 廣義化嘅高氏 kappa，佢哋呢道提出咗所謂嘅擴張版高氏 kappa，用嚟處理「啲類別唔係互斥」嘅情況。
* [教人用 SPSS 撳高氏 kappa](https://statistics.laerd.com/spss-tutorials/cohens-kappa-in-spss-statistics.php#:~:text=Cohen%27s%20kappa%20(%CE%BA)%20is%20such,the%20agreement%20between%20two%20raters.)
遞歸

**遞歸**（ | ）係指一件物件用自己嚟定義佢自己，喺數學（包括電腦科學）同語言學經常會用到。

## 例
### 數學
數學好多時都會用到遞歸。例如，階乘可以咁定義：
:n!=\begin{cases}
1				\qquad	&\text{如}\,\,\text{果}\,\,\, n=0\\
n \times (n-1)!			&\text{如}\,\,\text{果}\,\,\, n>0\\
\end{cases}\qquad，當中 n \in \mathbf Z, n \ge 0。
當中 *n* > ０ 嘅時候佢就係用自己定義自己。

程式編寫嘅遞歸概念，基本同數學一致。例如，如果用 Scheme（一種 Lisp），上面嘅例子可以粗略咁直接譯做

```scheme
(define (factorial n)
        (if (= n 0)
            1
            (* n (factorial (- n 1)))))
```

不過，因為編程嘅遞歸牽涉到有限嘅堆叠資源，真嘅程式唔可以寫得咁求其，因為 n \in \mathbf Z, n \ge 0 冇譯到，唔譯呢句可以導致無限遞歸，後果可以好嚴重。

### 語言學

語言學都會用到遞歸，例如喺描述一個語言嘅文法嘅時候，名詞短語可能可以咁樣粗略描述：
:NP → N
:NP → Adj NP
第二個情形（NP → Adj NP，即係 ｢名詞短語可以係一個形容詞加一個名詞短語｣）亦都就係用自己定義自己。當然，呢個係一個假想嘅例子，真嘅語言唔會咁簡單。

呢種遞歸喺電腦科學都有用到，例如喺寫編譯器嘅時候，編程語言嘅語法都係用呢種文法來定義；實作嘅時候可能會用到編程嘅遞歸。

## 睇
*電腦科學上講嘅遞歸
*碎形
*句法
黃丹晴

**黃丹晴**（，），係香港本土派人士、註冊社工，屯網首位召集人，屯門區議會山景選區前任議員，2020年上任，2023年卸任。

2021年10月8號，佢參與2021年香港區議員宣誓，獲港府確認宣誓有效，2023年完成任期。

類:香港本土派人士

類:香港社會工作者
加法單位

喺代數入面，一個有加法嘅集合裡面，**加法單位**係指一種元素，佢加任何元素x都會出返x。
逆元

喺數學入面，**逆元**係一個概念，推廣咗加法逆元（相反數x對-x）同乘法逆元（倒數x對\frac{1}{x}）嘅概念。
天上智喜

**天上智喜**（，，），又叫**CSJH**、**Tenjochiki**，係SM娛樂響2005年所推出嘅女團，早期成員包括上美Lina、智聲Sunday、喜悅Dana同天舞Stephanie。現任成員就只有上美Lina。

呢個團響2005年出道，並冇設立隊長，主要活躍響韓國同日本。佢地先後發行過五張大碟同埋十張單曲，成績麻麻，幾乎每次作品銷量都低過五千，半紅不黑，只有響2007年憑大碟《One More Time, OK?》紅咗一陣。2009年天舞Stephanie因背部嚴重受傷而暫停一切音樂事業，而天上智喜由呢個時候開始就冇再活動，2011年曾經以子團「Dana & Sunday」短暫回歸。而其中三位成員智聲Sunday、喜悅Dana同埋天舞Stephanie早就已經離開SM，目前只有上美Lina繼續留響天上智喜同埋SM，但團體仍未宣佈解散。
釀魂

《**釀魂**》（）係套2023年8月上畫嘅嘅港產奇幻驚慄片，由荷里活回港新銳導演岑嘉彥執導，由盧瀚霆、陳紫萱、朱栢康、吳肇軒、郭翠怡領銜主演，特別演出姜大衛、林耀聲、袁澧林。

## 故事簡介
子傑、浩天、神婆同珈豪四人前往島上一個隱世村落-赤坎村。村上渺無人煙，只得頹垣敗瓦，唯剩釀酒場裡嘅一對父女-華哥同小晴。

天色入夜，意外接連發生，各種蛛絲馬跡一再顯示有股神秘力量存在，島嶼被一片弔詭氣氛籠罩住。各人喺村裡遇到超出認知嘅異常，呢啲怪異解釋唔到。到底係邊個將佢哋引嚟？佢哋可唔可以逃出呢個呼天不應嘅孤島？

## 演員表
### 主要角色
*盧瀚霆 飾 張子傑
*陳紫萱 飾 方沛晴（小睛）
*朱栢康 飾 譚珈豪
*吳肇軒 飾 吳浩天
*郭翠怡 飾 陳語（神婆）
### 特別演出
*姜大衛 飾 方振華（華哥）
*袁澧林 飾 程嘉露
*林耀聲 飾 鄧武（阿武）
### 其他角色
*黎學勤 飾 醫生
*林洛鍶 飾 護士
*陳伊霖 飾 食客

## 參考

## 出面網頁
*
浩南

**浩南**可以係：
*陳浩南，香港漫畫《古惑仔》嘅主角
*鄭伊健，香港男藝人，喺古惑仔電影系列飾演「浩南」而出名
*鄭伊琪，香港女藝人，喺《最後一屆口罩小姐選舉》化名「浩南」，之後變成佢嘅一個藝名
*鄭浩南，香港男演員
陳浩南

**陳浩南**（）係香港漫畫《古惑仔》嘅主角，亦響眾多衍生作品入面登場。牛佬負責原始漫畫同埋角色設計，王晶負責改編同埋電影部份，李香生負責配音。而呢個角色先後由鄭伊健、謝霆鋒同埋羅仲謙扮過。

## 攷

類:虛構角色
神經重生

**神經重生**（）係指受咗損嘅神經細胞再生同修復。

根據現時嘅神經科學知識，呢樣嘢的確係有可能嘅：證據顯示咗，周邊神經系統嘅神經細胞啲軸突如果俾啲嘢砍斷咗，係可以再生嘅；不過「要點樣先可以令一粒神經細胞自我修復」係一個大問題，所以對於神經重生呢個諗頭，廿一世紀初嘅神經科學界都仲係有啲保留。

## 睇埋
*神經細胞

## 攷
自然崇拜

**自然神靈**（；）係指掌管或者象徵自然現象嘅神祇。

大嘅自然神靈可以好似希臘神話入面嘅蓋亞（Gaia）噉象徵住大地，細嘅可以好似寧芙（Nymph）噉，一個寧芙淨係象徵住環境入面嘅（例如）一樖樹或者一條河。

**自然崇拜**係指拜自然神靈嘅信仰。

## 睇埋
*仙子
*屋內神
*場所精神
核廢料

**核廢料**，又叫**放射性廢料**，係指有放射性物質嘅廢棄物料，多數因為核反應而產生。
矽化木

**矽化木**係種石化木，又叫**木變石**，由木頭入面嘅有機物質逐漸替換成二氧化矽（同其他矽嘅物質）而變成。
樹蛙

**樹蛙**一般係指**樹蛙屬**嘅動物，生物分類上屬無尾目樹蛙科，有大約四十幾個品種。
菜蕨

**菜蕨**（***Diplazium esculentum***），又叫**嫩蹄蓋蕨**、**過溝菜蕨**，臺灣俗稱**過貓**，係種食得嘅蕨類植物，生物分類上屬水龍骨目蹄蓋蕨科雙蓋蕨屬。
薩巴赫四世

**薩巴赫四世**（**Sabah Al-Ahmad Al-Jaber Al-Sabah**，）係第15代科威特元首，2006年到2020年在位。

## 出面網頁

類:科威特政治人
類:外交官
怎麼了

《**怎麼了**》係台灣歌手周興哲喺2019年1月10號發行嘅歌，係華劇【你有念大學嗎？】嘅片尾曲。

## 制作
《怎麼了》由周興哲同吳易緯作詞，周興哲作曲、于京延編曲。

## 出面網頁
*Eric周興哲《怎麼了 What's Wrong》Official Music Video - 華劇【你有念大學嗎？】片尾曲
LaTeX

**LaTeX** 或者 ****（英文正讀 /ˈla:tɛx/ 或者 /ˈleɪtɛx/， 或者 ）係一個用  做後端嘅離線排版系統，1980年代初由萊斯利·藍波特設計，主要用喺科學技術文件，輸入格式係純文字，2018年開始支援統一碼。

 有多過一個發行版（distribution），包括 TUG（ 用戶協會）嘅官方發行版 TeX Live，亦有一啲發行版會提供圖形用戶介面，例如 MiKTeX 等等，亦都有一啲公司提供網上版，較為出名嘅有 Overleaf。

雖然  寫嘅嘢望落似標記語言，但係  其實並唔係標記語言，而係巨集。

## 註

## 參考資料

## 睇埋
* Typst

## 拎
* 
* Overleaf 嘅官方網站
陳楚發

**陳楚發**，香港親中派人士。

## 政治參與同經歷
佢係香港親中派嘅成員。

佢支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
佢亦曾經簽名支持北京未經諮詢或香港人同意嘅所謂完善選舉制度，大幅度削減香港立法會直選議席比例同增加過濾異見人士嘅單方面政治審查。
## 參考
關建基

**關建基**，香港親中派人士。
## 部分公職
* 香港青年新創見副會長
* 上海中國和平統一促進會理事
* 香港青年新創見第二屆專業委員會大灣區事務委員會副主任/環保及工程事務委員會副主任
* 佛山市南海區政協委員
* 英國皇家特許測量師學會會員

## 政治參與同經歷
佢係香港親中派嘅成員。

佢曾經喺2015年1月去信立法會，支持北京未經諮詢或香港人同意，大幅度提高特首選舉候選人資格嘅831決定。

佢亦曾經簽名支持北京未經諮詢或香港人同意嘅所謂完善選舉制度，大幅度削減香港立法會直選議席比例同增加過濾異見人士嘅單方面政治審查。
## 參考
陳醒生

**陳醒生**，香港親中派人士。

## 政治參與同經歷
佢係香港親中派嘅成員。

佢亦曾經簽名支持北京未經諮詢或香港人同意嘅所謂完善選舉制度，大幅度削減香港立法會直選議席比例同增加過濾異見人士嘅單方面政治審查。
## 參考
香港法治報

《**香港法治報**》係一份中國新聞頭條報業集團旗下親中派法制宣傳媒體，標榜自己『講好中國故事， 發出正義聲音』。現時社長係馮國良，總裁係成雨。

佢哋嘅印刷版可以係一啲交通車站或者中聯辦、港澳辦、外交部駐港特派員公署等地方攞到。
## 外部連結
*官方網頁
## 參考
周世耀

**周世耀**，香港親中派教育界人士。

## 早年經歷
佢喺1963年入讀培僑中學中一，中五畢業後留校做小賣部職員，之後因為學校擴展，會考成績優異嘅佢被派往培僑喺上水創辦嘅「分教處」擔任教師，其後出任校長秘書、培僑嘅行政總監等多項職務。

## 部分公職

* 香港教育工作者聯會副會長
* 培僑教育機構發展總監
* 香港升旗隊總主席
* 香港島各界聯合會第七屆專業事務委員會副主任

## 參考
胡少偉

**胡少偉**，香港親中派教育界人士，香港教育工作者聯會副主席（第20屆做過副會長），香港教育大學高級講師。

喺2004年教育人員專業操守議會選舉(其他教育團體議席)，佢成功當選。

## 參考
崔劍

**崔劍**，香港親中派教育界人士，全國港澳研究會會員，法律博士。

## 政治立場
佢係親中派人士，反對港獨，支持北京未經諮詢或香港人同意大幅度削減直選議席比例嘅所謂完善選舉制度同埋強行訂立嘅《港版國安法》。

佢曾經形容針對民主派初選嘅政治檢控47人案入面各被告罪有應得，又形容爭取民主同埋捍衞香港法治嘅香港反送中運動係黑暴。

教育政策方面，佢主張香港政府對STEAM教育投入更多資源同埋加入愛國主義元素，同埋改變「重商輕理」嘅教育文化。

## 部分公職
* 香港教育工作者聯會總幹事
* 中國和平統一促進會香港總會常務理事、青委會委員
* 香港北京社團總會第一屆理事會理事

## 記事
曾經向公眾透露佢自己係2023年先第一次投票。

## 參考
容向紅

**容向紅**，香港親中派教育界人士，香港教育工作者聯會秘書長，曾經喺培僑中學任教中文科同普通話科。

## 部分公職
* 語文教育及研究常務委員會（語常會）成員(2000-2002年)
* 香港教育工作者聯會愛國教育支援中心主任
## 參考
吳錦華

**吳錦華**可以係指：
*吳錦華 (澳門)，澳門警察
*吳錦華 (香港)，香港選委會成員
吳錦華 (澳門)

**吳錦華**，而家係澳門特別行政區治安警察局局長。曾經做過警察總局局長助理，主管民防及協調中心。 

|-

## 參考
李理

**李理**（）係星加坡嘅華裔女羽毛球員。

## 生事
李理喺中國武漢市出世，喺1997年移民咗去星加坡，2002年正式成爲星加坡國民。

## 榮譽
李理分別喺2003年同埋2005年獲得星加坡奧林匹克理事會嘅榮譽勳章。

## 出面網頁

類:星加坡運動員
生命之樹

（）係世界多地嘅神話（例如北歐神話）入面有嘅一個概念，指一樖象徵住生命嘅樹。

## 睇埋
*世界樹（Yggdrasil）
*生命
黑暗精靈

**黑暗精靈**（參見，眾數係 ）係存在於《龍與地下城》個奇幻世界嘅精靈種族。佢哋外形上似一般嘅精靈，特徵係傾向邪惡、皮膚呈深黑色、而且住喺不見天日嘅地底。

## 睇埋
*奇幻
*仙子
## 引咗

## 拎
吳蕙芳

**吳蕙芳**（），係喺新加坡出世嘅律師，先後喺英國、新加坡同香港獲大律師資格，1983年起私人執業，1999年起曾幾次獲香港司法機構委任為暫委裁判官，於2000年3月獲司法機構委任為裁判官，依家則為主任裁判官。因審理案件時妙語連珠獲網民封為「金句王」。
## 出面網頁
* 【十大金句實錄】法官吳蕙芳獲封「金句王」 句句精警網民激讚「夠貼地」
麥克默多站

**麥克默多站**（**McMurdo Station**）係南極洲最大嘅研究中心，容納到1,258個居民，喺麥克默多灣羅斯島南部，由美國管理。
查亞峰

**查亞峰**（**Puncak Jaya**）係新畿內亞一座山，海拔4,884米，係大洋洲嘅最高點，喺印尼西新畿內亞。
阿薩勒湖

**阿薩勒湖**（**Lake Assal**）係東非一個鹹水湖，海拔海平面以下155米，係非洲嘅最低點，喺吉布提。
韋斯特福爾山脈

**韋斯特福爾山脈**（**Vestfold Hills**）係南極洲一座山脈，海拔160米，面積411平方公里。

韋斯特福爾山脈嘅深湖（Deep Lake）海拔海平面以下50米，係南極洲嘅最低點。
死谷

**死谷**（**Death Valley**），又譯**死亡谷**，係美國加利福尼亞州一個山谷，海拔海平面以下86米，係北美洲嘅最低點，更係全世界錄得最高氣溫嘅地方，紀錄係56.7°C。
Jóga

《**Jóga**》係冰島歌手Björk嘅歌，收錄喺第三張錄音室專輯《Homogenic》。

## 曲目

## 榜單

## 參考資料

## 出面網頁
*List of "Jóga" releases
*Jóga webpage
The Eyes of Truth

《**The Eyes of Truth**》係德國樂隊Enigma喺1994年發行嘅單曲，收錄喺第二張專輯《The Cross of Changes》。

## 曲目
# Radio Edit – 4:36
# Album Version – 7:27
# The Götterdämmerung Mix (The Twilight of the Gods) (140 bpm) – 7:17
# Dub Version (140 bpm) – 5:34

## 榜單

## 參考資料
* Joar Grimstvedt (1996) Single: The Eyes of Truth. Retrieved Aug. 4, 2005.
炭湖

**炭湖**（**Laguna del Carbón**）係阿根廷一個鹽湖，海拔海平面以下105米，係南美洲嘅最低點。
Online (Brad Paisley嘅歌)

《**Online**》係一首美國鄉村歌曲，喺2007年7月2號發行，呢首歌係由布萊德·道格拉斯·派斯里主唱。派斯里亦有份寫呢首歌，首歌係佢同埋苙喱士以及杜波三位合作創作出黎嘅。呢首歌係收錄喺唱片大碟「第五套裝備」“5th Gear”裏邊嘅第二首單曲。呢首歌嘅MV贏咗鄉村音樂協會2007年度音樂影片大獎。             

## 歌詞內容
呢首歌嘅歌詞係想諦吓個網絡世界有幾咁荒謬。首歌話有個MySpace網絡發燒友，佢喺披薩舖頭有份工，佢仲同阿爸阿媽住，佢成日都想溝女，佢係個5呎3嘅肥仔，科幻小說迷，有少少哮喘，不過佢一上網喺MySpace就變咗個萬人迷，佢話：「在線，我就喺荷里活，我6呎5，仲好靚仔，開瑪莎拉蒂，空手道黑帶，鍾意飲翻杯醇釀靚酒。」佢仲話自己住喺加利福呢亞州馬利布，係身材性感嘅大隻佬，仲做埋Calvin Klein同GQ模特兒添，佢話會同兩個女人三方同時上線吹水。但係其實佢都好清楚係自己冧自己，即係呃自己話：「在線型好多」。  

## 樂評
有樂評話呢首歌將派斯里個巨星姿態，對比出網絡發燒友默默無聞嘅無奈何，可以話係首霸凌歌。

## MV
呢首歌個MV個導演係亞力山大 Jason Alexander ，佢自己扮埋個網絡發燒友。個MV請到曾經飾演「卻搹船長」Captain Kirk嘅威廉·瑟得納William Shatner飾演阿爸一角，仲有幾位名成利就嘅藝人助陣演出，包括愛絲黛兒·哈里斯Estelle Harris。佢哋呢首歌個MV好有心思整得好攪笑，好多笑點要睇多幾次先至識笑。首歌一上載YouTube就大受歡迎，而家已經超過一千五百萬點閱。          
## 參考

## 出面網頁
*Online
事件迴圈

**事件迴圈**（）係一種寫程式嘅 construct，用嚟教電腦等事件。

## 睇埋
*事件驅動編程
退出掣

**退出掣**（）係電腦鍵盤上面嘅一個掣，成日畀人攞嚟表示「結束而家做緊嗰個程序」。
遠輕町

**遠輕町**（）係日本北海道鄂荷次克綜合振興局紋別郡嘅一個町。遠輕町喺2022年8月31號人口有18,609人。總面積有，係全道各市區町村入面第5大。

## 參考資料

## 出面網頁

*
天花病毒

**天花病毒**（**smallpox virus**）係引起天花嘅病毒。皆因天花已經晌自然環境絕跡，依家只有個別國家實驗室有保存天花病毒嘅樣本。
## 睇埋
*猴痘病毒
語言相對論

**語言相對論**（），又叫**薩爾-沃夫假說**，係源自廿世紀語言學嘅一個假說。語言相對論最重點嗰個諗頭係話，一隻語言嘅結構會影響佢嘅使用者用咩方式思考現實，亦即係話一個人用咩語言會影響到佢嘅思維。要留意呢個假說講緊嘅，唔淨只係話唔同語言用字句嘅習慣唔同，而係講緊語言會影響人腦嘅深層認知過程。

## 基本諗頭

「想像一個世界，天係綠色嘅。噉唔係因為你去咗第個行星，而係因為你隻語言冇字詞可以指藍色（所以你個腦將天嘅藍色當咗做綠色一種）。」
語言相對論嘅諗頭源自廿世紀上半，當時歐美嘅語言學家睇勻咗好多歐洲語言以外嘅語言，見識到唔同語言喺文法上可以爭幾咁遠。當中美國語言學家班哲文·李·沃夫喺 1956 年撰文，提到噉嘅諗法：沃夫佢主張每一隻語言嘅文法系統唔單只係用嚟表達思緒咁簡單，仲能夠形塑語言使用者嘅思緒；人喺個腦入便建立自己諗緊嘅嘢嗰陣，會跟從佢慣用嗰隻語言嘅文法嚟組織思緒；除此之外，唔同語言分辨事物嘅方法都唔同—例如有好多語言都冇字詞可以指藍色，嗰啲語言嘅使用者傾向會用「綠色」或者「黑色」嚟描述藍色嘅物品，噉就表示一個人隻語言點樣分辨唔同嘅事物，好大程度上主宰咗佢個腦點樣將事物分類。

除此之外，沃夫佢仲有提到隱密型嘅概念：根據佢呢個諗法，一隻字詞可以有一啲「冇開口講出嚟嘅文法類型」；例如喺廿一世紀初嘅英文入便，啲動詞過去式要加 **-ed** 就**唔**係一種隱密型—因為講嘢嘅人會將佢對隻字詞嘅分類（係咪過去式）明確噉講出嚟（加 **-ed** 尾）；相比之下，英文入邊有關一個人名「係男定女」就係一個隱密型—名詞表示緊嗰個個體係男定女，唔使要隻字變樣嚟表示，但係一個用英文用得有返咁上下純熟嘅人，心入便會知隻名詞指嗰個個體係男抑或係女，能夠正確噉揀要用 **he** 定 **she** 做代名詞。

## 強弱版本

語言相對論依個假說，可以分做**強**同**弱**兩個版本。
***弱**語言相對論：根據呢個諗法，語言能夠影響思緒；呢個版本嘅語言相對論被指係太過籠統—語言起碼會影響一個人睇咩科學節目同睇咩書，實會影響到一個人接觸到乜嘢知識，所以弱語言相對論呢個諗法，講咗等於冇講。
***強**語言相對論（語言決定論）：根據呢個諗法，一隻語言嘅特性會「定死咗」佢嘅使用者嘅思維，令到佢嘅使用者難以思考某啲嘢；呢個諗法受到唔少科學同哲學嘅研究者反對—因為呢啲人士做嘅，正正就係諗一啲前人未諗過（所以現時語言未有字詞可以指）嘅概念。到咗廿一世紀初，語言學嘅研究者一般都唔會認真看待語言決定論。
於是就出現咗一種比較中庸嘅思想：
我哋用緊嘅語言，可以影響我哋嘅某啲認知功能，但未至於令到我哋冇能力思考某啲諗頭。
例如想像一隻語言冇字詞可以指藍色，但係佢哋依然可以形容嗰一笪藍色有幾深，亦能夠睇得出笪顏色同粵語使用者心目中嘅綠色有啲唔同。

## 實驗證據

有唔少語言學家都同心理學家合作做研究，想探究語言會點樣影響人類嘅認知。

### 顏色研究

語言學家指出，唔同語言對顏色嘅描述可以幾唔同。例如粵語入邊**藍**（）同英文入邊嘅 **blue**（IPA：）可以當係等同，兩隻字詞都係指緊藍色。不過俄羅斯話對藍色嘅描述就好唔同，廿一世紀初嘅俄羅斯話有兩隻字詞
#**Goluboy**（斯拉夫字母：голубой）
#**Siniy**（斯拉夫字母：синий）
當中 1 大致可以理解做「淺藍」而 2 大致可以理解做「深藍」—留意俄羅斯話對呢兩種顏色畀咗兩隻唔同嘅字詞，唔似得粵語或者英文噉將兩隻色當做「藍」嘅變體。語言學家做咗心理實驗，搵咗一班英文嘅使用者（E 組）同埋一班俄羅斯話嘅使用者（R 組）返嚟，叫佢哋分辨唔同嘅顏色，發現 R 組能夠以更快嘅速度（反應時間）分辨淺藍同深藍，而且分起上嚟更加準。

### 方向研究
亦有語言學家研究語言會點樣影響人腦對空間同方向嘅處理。喺呢方面，一個出名嘅例子有澳洲土著嘅辜古依密舍話：據講喺呢隻語言裡便，講親方向一定係用東南西北嘅；喺粵語、標準官話以及英文等嘅歐洲語言當中，一個人要講一件物件喺邊，會講「喺阿明前面」或者「喺阿偉嘅左手邊」（相對方位；相對一個人嘅方向）等嘅說話，但係辜古依密舍話就好唔同，傾向用東南西北（方位），即係話如果將辜古依密舍話嘅對話譯做粵語，會有類似以下噉嘅字句—
*「我見到巴士站喺我嘅西面。」
*「部手提電腦喺邊？喺你嘅東面呀。」
*「間超市喺邊？嗱，由你而家嘅位置向東行，行咗 XXX 咁遠距離，就會見到超市喺你南面。」
呀噉。噉即係話，辜古依密舍話嘅使用者要無時無刻留意住東南西北喺邊。事實亦表明，研究者一要求辜古依密舍話嘅使用者指出（例如）南面喺邊，佢哋能夠即刻準確無誤噉作答，而其他語言嘅使用者就往往要諗幾秒至答得出。由呢個例子可見，語言能夠影響一個人腦對方向嘅認知。

## 詞彙
以下係文中用咗嘅重要概念或者專有名詞嘅英文名：

***語言相對論**：linguistic relativity
***薩丕爾-沃夫假說**：Sapir-Whorf hypothesis，呢個名頭嗰截（Sapir）取自愛德華·薩丕爾（Edward Sapir）個姓—薩丕爾係沃夫個老師，都有講到語言相對論噉嘅睇法。
*班哲文·李·沃夫：Benjamin Lee Whorf
*隱密型：cryptotype / covert categories
*語言決定論：linguistic determinism
*辜古依密舍話：Guugu Yimithirr

## 參考
以下係文中引用咗嘅網頁或者學術文獻：

## 註釋

## 睇埋
*人造語言
*道本文
*程式語言
*《天煞異降》，呢套科幻電影採用咗語言相對論嘅諗法。
* 多語言人士：語言轉換會改變個性思維，CUP 媒體
* 你嘅字詞變成你嘅思緒，自然期刊
* 沃夫嘅思想，史丹福哲學百科全書
白茅

**白茅**（***Imperata cylindrica***）係禾本科白茅屬嘅一種植物。佢嘅根乾燥後就係中藥**白茅根**，簡稱**茅根**，廣東人會用嚟煲竹蔗茅根水。
新橋

**新橋**（**Pont Neuf**）係法國巴黎一條橫跨塞納河嘅橋，雖然叫做「新橋」，但早晌1607年就已經起好，一路用到依家，亦係塞納河上現存最古舊嘅橋。
國際原住民日

**國際原住民日**（**International Day of the World's Indigenous Peoples**）係晌每年8月9號嘅一個主題日，由聯合國晌1994年設立，為咗提升對原住民權利嘅關注。
醃製

**醃製**（**pickling**），又叫**醃漬**，係種食物保存方法，將食物長期浸落鹽水或者醋度，阻隔同外間接觸。
猴痘

**猴痘**（**monkeypox**）係由猴痘病毒引起嘅傳染病，同天花係近親關係。呢種病最先晌非洲中部同西非熱帶雨林嘅馬騮度發現，所以被叫做猴痘。本嚟呢種病主要係晌非洲傳播，但2022年晌英國大規模爆發，再傳播到世界多國。
猴痘病毒

**猴痘病毒**（**monkeypox virus**）係引起猴痘嘅病毒，同天花病毒係近親關係。呢種病毒可以細分做中非同西非兩個分支。
醃味

**醃味**（**marination**）係煮食過程入面預先將調味料放入食材入面撈勻再擺一陣間嘅工序，等食材吸收咗調味料。皆因多數用晌肉食，所以又叫**醃肉**。常見用嚟醃味嘅基本材料包括食鹽同食糖。
鹽水

**鹽水**（**saline water**）係食鹽（氯化鈉）同水組成嘅溶液。跟美國地質調查局嘅定義，含鹽量0.1-3.5%嘅叫鹽水，而超過3.5%嘅就叫濃鹽水（brine）。
濃鹽水

**濃鹽水**係比較高濃度嘅食鹽（氯化鈉）同水組成嘅溶液。跟美國地質調查局嘅定義，含鹽量0.1-3.5%嘅叫鹽水，而超過3.5%嘅就叫濃鹽水。
臺灣雲豹

**臺灣雲豹**（***Neofelis nebulosa brachyura***）係貓科雲豹屬雲豹嘅一個亞種，屬臺灣獨有品種。根據2000年代嘅研究，由於搵唔到臺灣雲豹嘅蹤影，被認為好大機會已經絕種，而IUCN紅色名錄亦已經將佢列做絕種。
永恆輪迴

**永恆輪迴**係一種宗教觀念，認為宇宙萬物會一路用完全相同嘅形式無窮盡噉循環落去，晌古埃及同印度哲學都可以搵到呢種觀念。

## 睇埋
*時環效應
劉靖琳

**劉靖琳**（）係位香港童星，2004年出道。

## 演出作品
### 電影
*2004年：爆裂都市
*2005年：殺破狼
### 電視劇
*2005年：危險人物
*2006年：法證先鋒
*2006年：師奶兵團
*2006年：香港奇案實錄

## 參考


## 出面網頁
*
蟻后

**蟻后**（）係指一竇蟻當中有生殖能力嘅成年乸，通常一個竇得嗰一隻。

## 睇埋
*蜂后
*白蟻后
印度跳蟻

**印度跳蟻**（學名：）係一種分佈喺印度多地嘅蟻物種。佢哋眼大、有長嘅下顎、能夠一跳跳成幾 in 咁遠嘅距離（啲工蟻身體多數得嗰 0.55 in 左右咁長）。通常會喺朝頭早出沒獵食。

## 社會結構

印度跳蟻同第啲蟻物種一樣，有真社會性，一竇蟻啲乸分做
*蟻后：有生殖能力嘅，正路每個竇得一隻；
*工蟻：冇生殖能力、負責係噉做嘢（包括覓食）養起啲蟻公同蟻后；
喺一般嘅蟻物種當中，蟻后同工蟻之間條界線係定死咗嘅：一旦一個竇嘅蟻后死咗，個竇就會失去產生新工蟻嘅能力－工蟻唔會有能力話變做新蟻后；最後等到啲工蟻老死嗮，個竇就會冇能力維持自己存在而崩潰。

印度跳蟻同一般嘅蟻好唔同：喺一竇印度跳蟻當中，如果個竇嘅蟻后死咗，工蟻**有機會**成為新嘅蟻后；當一隻工蟻成為蟻后嗰陣，佢嘅卵巢會開始活躍，同時個腦部嘅容量會縮細大約 20%，令到佢變成淨係集中精神生蛋唔做嘢；研究仲發現，成為咗蟻后嘅工蟻，有可能會喺將來喪失蟻后地位，而且隻蟻跟住仲會變返原本噉嘅樣－佢嘅卵巢會縮細返，同時佢個腦會變大返；喺成個過程當中，隻蟻個腦縮細 20% 跟住又變返做原來大細，被指係動物界當中神經可塑性（指個腦重新組織嘅過程）最極端嘅例子之一。

## 睇埋
*腦容量
*神經可塑

## 引述

## 拎
*
蝸特方法

**蝸特方法**（）係等級聚類法上會用到嘅聚類間距離計法，通常會配合歐幾里得距離嚟用；喺等級聚類法嘅每一步，蝸特方法都會做以下嘅嘢－
#計個聚類嘅平均位置；
#Foreach 聚類，foreach 個聚類內部嘅物件，計件物件同個聚類嘅平均位置嘅距離；
#Foreach 第 2 步攞到嗰啲距離值，計佢嘅二次方；
#將第 3 步攞到嗰啲數值冚唪唥加埋嗮一齊；
最後就會得出個數值（叫呢個值做 w），反映啲聚類內部差異有幾大，而段演算法就會以「令 w 有咁細得咁細」做目標，（例如）喺每步揀將邊兩個聚類結合嗰陣，揀能夠令 w 有咁細得咁細嗰個方案。

## 睇埋
*聚類分析

## 攷
MWU 測試

** 測試**（）係一種非參數統計分析方法，用嚟比較兩個獨立嘅組嘅平均值係咪相等，可以用嚟唔跟常態分佈嘅數據上（唔似得 t-測試噉指定啲組要跟常態分佈）。

## 概論
想像家陣設兩組，佢哋嘅個案數量分別係 n_1 同 n_2 咁多，而又想像將每個個案喺個變數上嘅數值由細到大排咗次序（計好 rank），噉計以下嘅 U_1 同 U_2
*U_1 = n_1 n_2 + \frac{n_1(n_1 + 1)}{2} - R_1，當中 R_1 係指組 1 嘅 rank 總值；
*U_2 = n_1 n_2 + \frac{n_2(n_2 + 1)}{2} - R_2，當中 R_2 係指組 2 嘅 rank 總值；
U_1 同 U_2 之間嘅差距會反映兩組之間係咪有啲系統性嘅差異（例如係咪「組 1 啲值硬係傾向低啲」噉）。

## 睇埋
*Kruskal–Wallis one-way analysis of variance

## 攷
熊耳草

**熊耳草**（***Ageratum houstonianum***）係菊科藿香薊屬嘅一種植物，會開紫色、藍色、粉紅或者白色嘅花，可以用嚟做園藝。
即刻食好西

《**即刻食好西**》（**Delicious Woo!**）係香港無綫電視製作嘅飲食節目，2022年10月3號到10月21號逢禮拜一到五22:00-22:30喺J2播，由陳欣茵、陳若思、吳兆麟、陳國麟聯同大廚湛錦鈿主持。節目會用唔同品牌嘅即食食品同真正煮出嘅菜式一齊畀嘉賓試，睇下嘉賓分唔分到，又會試下用即食食品去煮複雜嘅菜式。

## 每集一覽

## 出面網頁
*即刻食好西—tvb.com
*即刻食好西—myTV SUPER
*即刻食好西—TVB Anywhere
港女野人

《**港女野人**》（**Chill. Hike. Camping**）係香港無綫電視製作嘅真人騷節目，2022年10月3號到10月28號逢禮拜一到五22:30-23:00喺J2播，由何泳芍、陳若思、廖慧儀同胡美貽主持。節目主持會去香港唔同地方行山。節目題材同ViuTV嘅《美女郊遊遊》有啲似。

## 每集一覽

## 睇埋
*《港女野人奇異記》

## 出面網頁
*港女野人 - 主頁 - tvb.com
*港女野人 - myTV SUPER
姊妹們的國際市場

《**姊妹們的國際市場**》（）係香港MakerVille製作嘅真人騷節目，由黃正宜、余德丞主持，固定嘉賓何洛瑤、李昭南、王嘉盈、陳海寧、馬曉晴（Maisy），2022年10月10號到10月28號逢禮拜一到五 22:30－23:00 喺香港電視娛樂ViuTV播。節目搵咗日本、法國、泰國等地嘅外國男仔，介紹畀嘉賓體驗下同外國男仔約會。

## 參加者

## 每集一覽

## 註

## 出面網頁
*ViuTV：姊妹們的國際市場

## 電視節目變遷
料理農務系

《**料理農務系**》（）係香港MakerVille製作嘅遊埠節目，由許綽婷、狄達、鄭麗雯（Shell）主持，2022年10月24號到11月11號逢禮拜一到五 23:00－23:30 喺香港電視娛樂ViuTV播。節目主持會喺臺灣體驗農業工作。

## 每集一覽

## 出面網頁
*ViuTV：料理農務系

## 電視節目變遷
波係咁踢

《**波係咁踢**》（）係香港MakerVille製作嘅體育節目，屬2022年FIFA世界盃特備節目，由許寶恆、葛綽瑤、楊安妮、何洛瑤、鍾卓穎、米露迪主持，2022年10月3號開始到11月19號逢禮拜一到日 14:25－14:30 喺香港電視娛樂ViuTV首播，同日23:25－23:30 （禮拜日到禮拜五）/ 21:25－21:30 （禮拜六）重播。節目會請唔同嘉賓進行唔同形式嘅足球挑戰。

## 每集一覽

## 註

## 睇埋
*《全港的》（ViuTV 2018年FIFA世界盃預熱節目）
*《女「識」足球》（now TV 2024年歐洲國家盃預熱節目）

## 出面網頁
*ViuTV：波係咁踢
*ViuTV 嘅《波係咁踢》YouTube Playlist（冇重溫限制，但冇字幕）

## 電視節目變遷
墨西哥國際航空

**墨西哥國際航空**（**Aeroméxico**）係墨西哥一間航空公司，1934年開張。

## 出面網頁
* 官方網站

類:墨西哥
類:航空公司
阿爾及利亞航空

**阿爾及利亞航空**（**Air Algérie**）係阿爾及利亞一間航空公司，1947年開張。

## 出面網頁
* 官方網站

類:阿爾及利亞
類:航空公司
烏克蘭國際航空

**烏克蘭國際航空**（**Ukraine International Airlines**）係烏克蘭一間航空公司，1992年開張。

## 出面網頁
*官方網站

類:烏克蘭
類:航空公司
中東航空

**中東航空**（**Middle East Airlines**）係黎巴嫩一間航空公司，1945年開張。

## 出面網頁
* 官方網站

類:黎巴嫩
類:航空公司
杜拜航空

**杜拜航空**（**Flydubai**）係杜拜一間航空公司，2008年開張。

## 出面網頁
* 官方網站

類:杜拜
類:航空公司
捷行航空

**捷行航空**（**Go First**）係印度一間航空公司，2005年開張。

## 出面網頁
* 官方網站

類:印度航空公司
科威特航空

**科威特航空**（**Kuwait Airways**）係科威特一間航空公司，1953年開張。

## 出面網頁
* 官方網站

類:科威特
類:航空公司
毛厘士航空

**毛厘士航空**（**Air Mauritius**）係毛厘士一間航空公司，1967年開張。

## 出面網頁
* 官方網站

類:毛厘士
類:航空公司
格魯吉亞航空

**格魯吉亞航空**（**Georgian Airways**）係格魯吉亞一間航空公司，1994年開張。

## 出面網頁
*官方網站

類:格魯吉亞
類:航空公司
土庫曼航空

**土庫曼航空**（**Turkmenistan Airlines**）係土庫曼一間航空公司，1992年開張。

## 出面網頁
* 官方網站

類:土庫曼
類:航空公司
葉菲姆·伯格柳伯夫

**葉菲姆·伯格柳伯夫**（，）係一位俄裔德國國際象棋棋手，試過兩次喺世界錦標賽同亞歷山大·阿廖欣對戰。佢喺1951年獲FIDE封為特級大師。

## 出面網頁
阿基亞以色列航空

**阿基亞以色列航空**（**Arkia**）係以色列一間航空公司，1949年開張。

## 出面網頁
*官方網站

類:航空公司
類:以色列航空業
摩爾多瓦航空

**摩爾多瓦航空**（**Air Moldova**）係摩爾多瓦一間航空公司，1993年開張。

## 出面網頁
* 官方網站

類:摩爾多瓦
類:航空公司
香料航空

**香料航空**（**SpiceJet**）係印度一間航空公司，2004年開張。

## 出面網頁
*官方網站

類:印度航空公司
巴西南美航空

**巴西南美航空**（**LATAM Brasil**）係巴西一間航空公司，1961年開張。

## 出面網頁
* 官方網站

類:巴西公司
類:航空公司
米哈伊爾·塔爾

**米哈伊爾·塔爾**（，）係一位蘇聯/拉脫維亞國際象棋選手，曾獲得第八屆國際象棋世界冠軍，出名極具攻擊性、魔術師風格嘅棋手。

## 出面網頁

類:拉脫維亞人
泛航航空

**泛航航空**（**Transavia**）係荷蘭一間航空公司，1966年開張。

## 出面網頁
* 官方網站

類:荷蘭交通
類:航空公司
尼泊爾航空

**尼泊爾航空**（**Nepal Airlines**）係尼泊爾一間航空公司，1958年開張。

## 出面網頁
* 官方網站

類:尼泊爾
類:航空公司
艾薩克·卡什丹

**艾薩克·卡什丹**（，）係美國一位國際象棋特級大師。

## 出面網頁

類:美國人
羅西亞航空

**羅西亞航空**（**Rossiya Airlines**）係俄羅斯一間航空公司，1934年開張。

## 出面網頁
*官方網站

類:俄羅斯航空公司
突尼西亞航空

**突尼西亞航空**（**Tunisair**）係突尼西亞一間航空公司，1948年開張。

## 出面網頁
*官方網站

類:突尼西亞
類:航空公司
多重關連數組

**多重關連數組**（）係關聯陣列嘅廣義化，每個名（key）可以掕住多過一個值（value）

## 睇埋
*數據結構
*關聯陣列
暖床器

喺廿世紀前，**暖床器**（）係氣候比較凍嘅歐洲地區常見嘅一種架生：喺冬天嗰陣，啲歐洲人好興攞金屬造嘅容器（形狀多數似平底鑊），擺啲餘燼喺裏面；跟住佢哋就會將件暖床器擺喺床上面，等張床一路都暖笠笠。

到咗廿一世紀初，暖床器已經好少人用，因為容易引起火燭。

## 睇埋
*Ladybird Ladybird

## 攷
巨集

**巨集**（），又有譯做**宏**，泛指一類喺電腦上面用簡短輸入代替某啲輸出嘅功能，特別係可以用家自定嘅嗰種。喺程式編寫特別係指一種源碼層次嘅文字取代功能，畀用家可以喺源碼度用一啲簡短嘅文字來代替某啲通常係比較複雜或者經常用到嘅文字，巨集可以有參數，但係一般來講，同程式語言唔同嘅係巨集純綷係文字取代  ，通常唔涉及語義。

有啲程式語言有內置嘅巨集功能，最出名嘅係 C 語系，其他嘅例子包括某啲組合語言等等。亦有特別設計來做巨集嘅語言，例如 GNU 嘅 m4。亦都有啲系統嘅基礎可以係巨集，例如 。

巨集並唔局限喺編程。例如，｢撳掣出一堆字｣ 嘅功能，只要係用家可以定義出乜嘢字，都係一種巨集。有啲鍵盤會喺硬件嘅層次直接提供呢種嘅巨集功能。

## 引伸義
喺一般嘅應用程式，｢撳掣做一啲嘢｣ 嘅功能同 ｢撳掣出一堆字｣，一般用家唔會覺得係兩樣嘢，所以 ｢撳掣做一啲嘢｣ 嘅功能喺用家嘅角度都係巨集。

因為 ｢撳掣做一啲嘢｣ 好容易會牽涉到控制流程，結果呢種功能好容易會變成一種領域特定語言，呢個情況下雖然技術上佢唔係巨集，但係都仍然被人叫做巨集，其中一個例子係 Word 嘅所謂巨集功能（其實係一種 BASIC）。

## 例
### C
最初嘅 C 語言並冇常數嘅概念，傳統上 C 係用巨集表示常數，例如常用嘅`NULL`其實係巨集，唔係常數。傳統上用巨集代表嘅嘢會用全大階寫。呢嘅用巨集定義嘅嘢喺除錯器唔會有名，淨得得編譯嘅時候已經被巨集處理器取代咗嘅數字或者其他源碼。

## 參考資料

## 註

## 書目
*
對位法

音樂上講嘅**對位**（）係同織體緊密相關嘅一個概念，指首樂曲由兩個或以上嘅聲部組成，但係所有聲部都係獨立嘅旋律，不過某啲位硬係會相對應，兩段嘢一齊奏嗰陣會好聽。
異音音樂

**異音音樂**（）係一種音樂織體，好似單音音樂噉得一段基本旋律，幾把聲都係唱或者奏緊段基本旋律嘅變體（同一段旋律，但節奏或者速度有啲唔同）。

異音音樂喺中東嘅音樂當中零舍常見。
微複音音樂

**微複音音樂**（）係一種複音音樂。

## 參考資料

### 書目

* Drott, Eric (2011). "Lines, Masses, Micropolyphony: Ligeti's Kyrie and the 'Crisis of the Figure'". *[[Perspectives of New Music]]* 49, no. 1 (Winter):4–46.
*  (2003). "Beszélgetések Ligeti Györgyyel", translated by Gabor J. Schabert. In *Ligeti in Conversation with Péter Várnai, Josef Häusler, [[Claude Samuel]], and Himself*, pp. 13–82. Eulenberg Music Series. London: Eulenberg Books. .
巨匠造物主

**巨匠造物主**，又有譯做**德謬哥**，係源於上古時代（公元五世紀前）嘅哲學同神學概念。喺最基本上，巨匠造物主係想像中一位受上帝所造、負責創造宇宙嘅神祇。包括柏拉圖在內嘅多位古希臘思想家，都有討論巨匠造物主相關嘅諗法。

## 嗌法
巨匠造物主喺各語言入邊嘅叫法如下：
*粵港地區嘅中文：
****巨匠造物主**，讀音係
****德謬哥**，讀音係
*
*

## 定義

唔同派別對巨匠造物主嘅睇法都有些少出入。响最基本上，巨匠造物主係上帝嘅「手下」：根據呢種見解，巨匠造物主受上帝創造，所以同人類一樣係受造物，屬上帝嘅奴僕；而巨匠造物主嘅職責就好似一位工匠噉，按上帝嘅意思郁手創造同維持宇宙。

靈知派有提到巨匠造物主：靈知派係响公元一世紀尾興起嘅一套宗教思想，及後衰落；喺思想上，佢哋建基於當時嘅猶太教同基督教主流信仰，但又同呢啲主流信仰明顯有別；唔少靈知派信徒主張希伯來聖經或者舊約聖經裏面嗰個「上帝」查實係巨匠造物主，呢個巨匠造物主係邪惡嘅，而佢所創造嘅世界亦反映佢嘅性格－呢個世界同巨匠造物主一樣咁殘酷無情，成日都會出現大洪水殺晒所有人（挪亞方舟相關嘅故仔）噉嘅殘忍事；相比之下，新約聖經入面裏面嘅上帝－耶穌稱之為**天父**嗰位－明顯仁慈敦厚好多，而呢位天父至係真正嘅上帝。

主流基督徒一般視呢種睇法為異端。主流基督徒會批評：如果創造世界嘅神係邪惡嘅，所以佢所做嘅世界就係邪惡嘅；噉創造「創造世界嘅神」嘅神都係邪惡嘅，噉樣根本就唔會有全善嘅神存在。

## 睇埋
*靈知派
*一神論
*多神論
*理神論
*邪惡問題

## 註釋

## 引咗

## 拎
* Demiurge. *Encyclopedia Britannica*.
格倫戴爾

**格倫戴爾**（）係古英文史詩《Beowulf》入面三個反派角色之一，另外兩個係格倫戴爾嘅阿媽同巨龍。
邪惡神仙教母

**邪惡神仙教母**（）係一種常見於童話嘅固定角色，指邪惡嘅神仙教母。

例子可以睇吓《睡美人》入面嘅仙子 **Carabosse**。

## 睇埋
*《灰姑娘》
*《史力加 2》
伽尼米德

**伽尼米德**（古希臘文：**Γανυμήδης**）係希臘神話入面嘅一個英雄。

## 參考資料

### 書目

* 《希臘羅馬神話詞典》，中國社會科學出版社，統一書號：（精）10190·193
羅娜

**羅娜**（）係法蘭西史詩《加洛林故事群》嘅主要登場人物。
## 出面網頁

類:武士
類:法蘭克人
類:傳說
變換幾何

**變換幾何學**（）係幾何學一門，推廣咗全等同相似嘅概念，研究喺唔同嘅變換之下邊啲幾何性質係唔變嘅。
堆疊為本嘅編程語言

**堆疊為本嘅編程語言**（）係指一啲以系統堆疊為中心嘅語言，一個常用嘅例子係 PostScript。

## 例
### PostScript
PostScript 實際上有極少嘅語法，基本上淨係夠個直譯器認得出數字、字串、名、特別符號等等嘅 token（台譯 ｢符記｣）。望落好似語法嘅嘢其實都係算子操控系統堆疊嘅結果。以下係一啲例子：

## 攷
Jane't Sewell-Ulepic

**Jane't "J'nay" Sewell-Ulepic**，係美國詞曲作家。

## 詞曲作品
*《Empire State of Mind (Part II) Broken Down》

## 參考資料

## 出面網頁
*
中願寺雄吉

**中願寺雄吉**（），日本長壽男性，超級人瑞，據健力士世界紀錄大全記載，佢足足生存咗114年6個月又5日。

2003年9月28號，佢死於自然衰老，佢死後，所有生於1880年代嘅日本男性都已經死咗。
泰克拉·尤涅維奇

**泰克拉·尤涅維奇**（），波蘭長壽女性，超級人瑞，據健力士世界紀錄大全記載，佢足足生存咗116年2個月又9日。

2022年8月19號，佢死於自然衰老，佢死後，所有生於1900年代嘅波蘭人都已經死咗。
鹿港小鎮

《**鹿港小鎮**》係由羅大佑填詞、作曲同演唱。呢首歌收錄喺《之乎者也》專輯。

## 翻唱
*彭佳慧

## 參考資料

## 出面網頁
*
武漢肺炎確診最年長者一覽

呢個系有受到武漢肺炎確診嘅最年長者。

## 武漢肺炎確診嘅最年長者

 

## 睇埋
*最長壽者
*超級人瑞
捉鬼敢死隊 (1984年原聲帶)

《**捉鬼敢死隊**》（）係電影《捉鬼敢死隊》同名原聲帶，喺1984年6月8號由Arista Records發行。

## ''Ghostbusters: Original Soundtrack Album''

### 曲目

### 榜單

### 認證

## 參考資料
獨角仙屬

（學名：）係兜蟲下嘅一個屬。

包括獨角仙呢個物種。

## 文獻
*Hwang, Seul-Ma-Ro, *The Dynastini of the World Coleoptera: Scarabaeidae: Dynastinae*. Published by Nature & Ecology, Korea, 2011
守護天使

**守護天使**（；）係指基督教等嘅宗教傳統上相信、「專門守護某個人或者某班人」嘅天使。

## 睇埋
*守護神
*屋內神
瞬間永恆

《**瞬間永恆**》係由樓南蔚填詞，李王若涵作曲，林志炫演唱。

## 參考資料

## 出面網頁
*
用自然語言作為編程語言

**用自然語言作為編程語言**（）喺好早已經有人認為係一種理想，但係截至2017年，除咗一啲嘅領域特定語言之外，研究人員都搵唔到任何用冇限制嘅自然語言作為編程語言嘅系統。有學者認為用自然語言其實唔係好事，因為數學都係改用符號先有重大進展，所以用自然語言編程反而會係一種倒退。

有啲人認為只要隻編程語言類似自然語言，就已經可以算係用自然語言作為編程語言；如果接受呢個定義，文言編程語言可以算係呢種編程語言嘅一個例子。但係有人覺得咁只係 ｢自然化嘅編程｣（naturalistic programming），並唔係用自然語言作為編程語言。

## 攷
緊急疏散

**緊急疏散**（ ）定義上係指喺某笪地方有危險事發生嗰陣，採取行動，等在場嘅人得以有咁快得咁快移去安全地方，當中**危險事**可以係火燭或者有毒氣體泄漏呀噉。

## 基本概論

唔少社會科學家都關注緊急疏散要點做，而呢樣嘢對建築設計嘅安全考量嚟講亦好重要。

## 電腦模擬

社會科學家時會用個體為本模型（ABM）嚟研究人緊急疏散嗰時嘅行為。佢哋會將每個人視為一個個體，當佢哋係傾向會按某啲法則郁動嘅，並且行個體為本模型，睇吓設定咗嘅郁動法則同埋環境特性，走起火警上嚟會出現點嘅情況。

;例：2018 年火燭疏散 ABM 研究
:喺 2018 年，有班科學家就做咗份研究，模擬一棟建築物火燭嗰時啲人嘅疏散情況，用 GAMA 平台嚟做模擬，個模型大致係噉嘅：
  設 n_1 個人（evacuee），每個都具有：（1）
    位置值
    行為模型，個模型包括「聽到火警鐘響就會開始疏散」等嘅多條法則，仲有搵路演算法教佢郁動
    個值表示生命（potency），如果佢掂到火或者濃煙，生命值會跌，生命值變 0 佢就會死
    個值表示佢走得有幾快（speed）
    如果個人離開咗棟建築物，佢就算係安全
  設 n_2 個火頭，每個都具有：
    （初始化嗰陣係隨機設定嘅）位置值
    個值表示佢擴散得幾快（propagation speed）
  設 n_3 股濃煙，每個都具有：
    位置值
    會由火度產生出嚟
  設 n_4 個火警鐘，每個都具有：
    位置值
    一個範圍，一旦有火或者濃煙進入佢嘅範圍，佢就會響
    個持久值，表示個鐘會響幾耐
  
  設 t（時間）= 0；（2）
  
  While 場模擬行緊，（3 同 4）
    Foreach 個體（包括人、火頭、濃煙同火警鐘）
      按個個體啲法則，更新佢嘅狀態
    t 上升 1；（5）

## 睇埋
*建築設計，建築物嘅設計往往要考慮緊急疏散嘅問題。
*走火警

## 參攷
GAMA 平台

** 平台**（；）係一套綜合開發環境，設計嚟畀人容易噉做空間相關嘅電腦模擬（例如用電腦模擬啲人走火警嗰陣嘅行為）嘅。

## 睇埋
*個體為本模型

## 拎
*GAMA 1.1 (October 2009).
火警鐘

**火警鐘**係指探測到火或者煙等火燭相關嘅嘢嗰陣會響嘅系統，由美國發明唔同產品擴展去到加拿大、日本、香港、澳門、新加坡呢六大城市廣泛使用，而全球最大品牌就係美國嘅Simplex，之後輪到System Sensor、Amseco、Potter、Notifier；而其他地區品牌仲有加拿大嘅Mircom、台灣嘅 Hong Chang、日本嘅KOBISHI甚至香港品牌嘅A&B等等。

## 睇埋
*警鐘
力士

**力士**（、、）係從事相撲運動嘅人，簡單嚟講即係佢哋有所屬嘅相撲部屋、取得四股名，而且可以參加大相撲嘅人士，又稱**sumōtori**（相撲取り）。

## 睇埋
*

## 出面網頁

* 力士 - 相撲用語集 - 日本相撲協会公式サイト
約翰·彭伯頓

**約翰·彭伯頓**（；）係一個美國藥劑師兼化學家，亦係可口可樂嘅發明人。

## 延伸閱讀
*
*
*

## 出面網頁
* 
* ''The Chronicle Of Coca-Cola: Birth of a Refreshing Idea'' at The Coca-Cola Company
皮雅斯布士南

**皮雅斯布士南**，OBE，（；）係一個愛爾蘭演員同電影監製，出名作品係1995年開始響美國上畫嘅占士邦電影系列，原名**Pierce Brendan Brosnan**。

## 出面網頁

* 
* 
*
淋文化

**淋文化**（）係中國大陸網民針對臺灣歌手蔡依林嘅一種惡搞現象，亦係網絡迷因之一；尤其一大班網民有好多名詞形容佢，譬如「淋淋」、「地才藍」、「本質騎士」...等等，所以令到佢成日受關注。

## 睇埋
*春哥
*雞你太美
力士 (搞清楚)

**力士**可以係：
*力士：從事相撲運動嘅人。
*力士 (品牌)：聯合利華公司屬下嘅一個品牌。
Lux

**Lux**（）係聯合利華公司屬下嘅一個品牌，風格化稱為**LUX**。

## 參考

## 出面網頁

* 
* US Caress website
* LUX Hong Kong
骷髏妖

**骷髏妖**（；）係奇幻故仔入面成日見到嘅一種死靈，指因為魔法等嘅力量而識郁嘅骨架。

## 睇埋
*喪屍
*Dullahan
*Macabre
被囊動物

**被囊動物**（**Tunicata**），舊時叫**尾索動物**，係脊索動物嘅一個亞門。佢哋嘅脊索同背神經管只係喺幼體尾部有，到成年就消失咗。
金屬色

**金屬色**多數解任何好似平滑金屬表面噉反光嘅顏色，有時包埋常見於金屬表面嘅氧化物嗰啲唔反光嘅顏色。佢哋嘅細緻命名通常會包含「金」、「銀」或「銅」，偶然用到「鐵」。

## 金色

狹義嘅**金色**用嚟形容帶黃色，鏡式反光嘅嘢，例如純黃金；廣義上，唔反光，淺黃、啡黃或橙黃嘅嘢有時都算。

## 銀色

狹義嘅**銀色**用嚟形容唔帶色、帶白色或帶灰色，鏡式反光嘅嘢，例如純白銀；廣義上，唔反光，白色或淺灰色嘅嘢有時都算。

## 銅色

狹義嘅**銅色**用嚟形容帶啡紅色，鏡式反光嘅嘢，例如純紅銅；廣義上，唔反光，與此顏色好接近嘅嘢有時都算。

## 辨異
「金」、「銀」、「銅」及「鐵」皆各自解一種金屬元素及與其有關之若干顏色。日常講「金色」或「銀色」時，一般都同時傳遞咗「反光」嘅意思，不過講及「銅色」時，通常要特別提及「炅面」或「啞色」；後者比較常稱作「銅紅色」。高純度嘅金及銀都唔容易變質，而以金或銀做膽嘅常見合金，同非合金者喺外觀上嘅分別唔算大，因此呢兩個字所表達嘅顏色範圍唔廣。高純度嘅銅叫做紅銅，表面頗容易變質，期間會逐漸產生幾種唔同顏色嘅雜質；以銅做膽嘅常見合金有白銅、黃銅及青銅等，其外觀同非合金者嘅迥義，而佢哋雖然喺化學上比較穩定，但係都會慢慢被氧化，顏色一樣係變化多端，由此衍生出「青銅色」及「古銅色」等意思差好遠嘅形容詞。「鐵」幾乎只見於「鐵鏽色」一詞；冇腐化，純度高嘅鐵及以鐵做膽嘅常見合金之外觀，算係「銀色」、「灰色」或「黑色」等，唔叫「鐵色」。

## 註釋
本文每個「反光」皆取其用於閒話時之意思，而唔係佢嘅嚴謹科學定義。
## 參考

## 睇埋
*螢光色
亞洲英雄

《亞洲英雄》係2003年由香港影音使團製作嘅醫療連續劇，由鄭偉文導演，黃日華、陶大宇、周海媚、梁小冰等主演，共15集，以威爾斯親王醫院8A病房Dirty team為藍本，故事同角色取材自抗疫殉職嘅謝婉雯醫生同鄭夏恩醫生。

## 簡介
2003年香港面對「非典型肺炎」衝擊時期，唔同醫護角色，帶出關心病人嘅重要性，劇中所表達嘅醫德，係身、心、靈並重嘅治療；另一方面，人與人之間因為誤解，缺少溝通而引致關係破裂，喺香港屢見唔少，劇中亦有描寫父子、情侶間嘅怨恨，重有一向對醫生存在著偏見嘅病人，喺治療期間被醫生關懷所感動，從而改變態度。呢一切，反映香港苦難中得到嘅，比起失去嘅更加寶貴。

## 出面網頁
*亞洲英雄 - 影音使團
容錯原則

**容錯原則**（）係通用設計嘅第五個原則，指設計一樣嘢嘅時候，應該積極預防用家做錯嘢或者做危險嘅舉動，同埋用家做錯嘢嘅時候要避免出現危險或者導致故障；實行方法包括令危險動作冇咁易做、要確認先做得危險動作、系統有容錯性等等。

通用設計講嘅容錯原則好容易同工程學講嘅容錯性溝亂，因為個名太似，但係其實好唔同。例如，喺屋企用電磁爐（即係唔用氣爐或者一般用發熱線嘅電爐）喺通用設計嘅角度叫乎合容錯原則，因為可以預防用家掂到爐頭造成危險，但係喺工程學嘅角度咁做同系統有冇容錯性完全冇關係。通用設計講嘅容錯原則着重嘅係預防出錯，唔係工程學講嘅出咗錯系統可以繼續運作。

## 攷
接觸

**接觸**，日名**ふれあい**，日文歌一支，中村雅俊一曲，可謂佢初出道歌。支曲一九七四年，即昭和卌九年，七月一號發行。同年十月廿五號，同名唱片發行。支曲上過日本流行榜首位，總計張數，賣咗一百二十六萬五千 。

歌出自佢主演電視片集。翻唱不絕，廣東話版本好多。

## 來源
本身出自電視片集插曲，青春學園一類。片中太陽學園，佢演欖球教練沖田先生，同學生交流成長。寄宿之處露臺，自彈自唱支歌。同戲之中，另有一曲**青春貴族**，營火一幕彈唱。就放喺唱片另一面。原本青春貴族放唱片正面，檢討後接觸放正面 。

之後松竹拍戲，以接觸為名，中村主演兼唱。

## 意
日文名本意觸同合，指兩方接觸，互惠互動，人與人情緒相通。尤其話年紀唔同，職業唔同咁。日本戰後經濟繁榮，由大家庭轉成細家庭，人間變得個人孤單，因而衍生出咁嘅講法。歌詞反覆講人唔能獨活。

## 版本
廣東話版本好多，有華娃唱不能換不能代，有馮偉棠唱流浪在遠方，有黃愷欣唱何處覓清風，有夏妙然唱前事錄了影，有劉漢樂唱長途電話，同埋近廿年後有關淑怡唱一首獨唱的歌。

日本都有翻唱，有柏原芳惠，有壯一凡，有高橋真梨子咁。電影大日本人，就用支曲做插曲，菅田將暉同知英唱。

## 攷
腐殖質

**腐殖質**（）簡化講就係泥土入面由植物同動物物料腐爛形成嘅一啲有機物質。

唔少動物物種都會食腐殖質維生，例如獨角仙嘅幼蟲就係噉。
通用設計

**通用設計**（，簡稱 **UD**）係達致無障礙環境嘅其中一套範式，而嘅版本係由一班畫則師、產品設計師、工程師同環境平面設計師喺1997年制定，標準定義由美國畫則師  喺1985年提出，指設計一件產品嘅時候，務求達至最多嘅人，喺最廣嘅情形下，唔使特別架生，又唔使人幫就可以自己用而唔會覺得唔自然。

通用設計嘅理念最初喺1970年代提出，個名由  提出，初頭歸納成四個原則，後來嫌寫得太籠統，重新寫過之後變成咗而一般講嘅七大原則，2012年由  同  再提出八大目標。

有人認為通用設計嘅根係喺建築學，所以响電腦度唔會啱用。但係喺愛爾蘭負責推廣通用設計嘅政府機構指出，通用設計喺數碼領域其實一樣用得着， 亦早喺1988年講咗通用設計包埋一般嘅消費者產品。

## 原則

### 七大原則
通用設計而講嘅係七大原則：
# 公平使用
# 彈性使用
# 簡易及直覺使用
# 明顯資訊
# 容許錯誤
# 省力
# 適當尺寸及空間供使用。

### 早期原則
通用設計最初提出嗰陣用嘅係四大原則，但係有唔同講法，其中一個版本係室內設計師  提過嘅：
# 通達性（）
# 適應性（）
# 靚（）
# 價錢合理（）
另一個版本係由  提出嘅：
# 支援性（）
# 適應性（）
# 通達性（）
# 安全性（），包括預防危險，危險包括身體同心理兩方面
後來再由日本嘅古瀬敏教授提出六大原則：
# 安全性（）
# 通達性（）
# 易用性（）
# 價錢合理（）
# 禁（）
# 靚（）
爾啲早期提出嘅原則，而全部都已經冇再提。

## 目標
 同  認為通用設計一定要有齊四類資訊，分別係目標、指引、策略同做法（），喺2012年提出八大目標，認為咁樣係釐定通用設計函蓋乜嘢，八大目標都對應七大原則，但係每個原則都對應唔同嘅目標，每個目標亦對應唔同嘅原則。

## 睇埋
* 用家體驗
* 承擔特質

## 攷
環境平面設計師

**環境平面設計師**係專事環境平面設計嘅人，負責計劃同設計各種室內外識別牌、指示牌、展覽陳設、同其他喺人造同天然環境用嘅各種視覺通訊。環境平面設計師會好少做其他嘅種類嘅平面設計。因為涉及唔同領域嘅知識，環境平面設計師通常唔會單獨做嘢，而係同幾個設計師一齊喺工作室做，亦可能係喺則師樓做。

喺日常做嘢嘅時候，環境平面設計師會要同招牌師傅或者公司（fabricator）打交道，最好有相熟嘅師傅或者公司，知道佢嘅手勢或者品質好唔好，因為雖然環境平面設計師識設計，落手做嘅都係啲師傅，有乜新物料、新技術都會係啲師傅知先；環境平面設計師會可能要幫手搵師傅，但係如果客人判咗畀唔好手勢嘅師傅，做壞個名嘅都係個設計師而唔係個師傅。另外，到真係安啲牌嘅時候，環境平面設計師會亦都可能要監工。

做環境平面設計師要識好多同平面設計好似冇乜關係嘅嘢，包括睇圖則、點起樓、建築條例、物料特性、燈光、點樣製造實物、距離同速度點樣影響易讀性等等。截至2013年左右，雖然開始有大學有環境平面設計嘅課程，但係如果想入行，最好嘅途徑仍然係學師。

環境平面設計唔係一個受規管嘅行業，但係都有代表環境平面設計師嘅專業組織，係總部設喺華盛頓嘅 SEGD（環境平面設計師協會）。

## 睇埋
* 畫則師
* 博物館

## 參考
環境平面設計

**環境平面設計**（，簡稱 **EGD**）或者**環境圖形設計**，又叫**體驗式設計**（，簡稱 **XGD**），係平面設計嘅一個分支，喺1973年由平面設計分出來，但係同建築學、工業設計、景觀設計同室內設計都有關係；環境平面設計嘅目的係透過平面設計嘅設計元素，喺三維空間達到傳達訊息嘅目標，主要工作可以粗略咁分做 ｢尋路系統｣ 同 ｢展覽設計｣ 兩大類。

環境平面設計可以同品牌設計結合或者按住設計好嘅品牌做（英文叫 placemaking），目的係訪客對嗰笪地方有好嘅印象，唔會覺得同個品牌嘅其他嘢唔夾。

一般嘅平面設計師都可能會做環境平面設計，但係有啲人專做環境平面設計，呢啲人叫環境平面設計師。

## 尋路系統

｢尋路｣（wayfinding）呢個領域係指設計一個包含各種指示牌嘅系統，等人知道自己喺邊，同點樣搵路去第個地方。人搵路不外乎兩種方法，一係就已經熟悉嗰個地方，唔使幫就識靠地標搵路；一係就要問人或者靠架生，跟住指示由一點 A 去到另一點 B，直至到達終點為止，呢種方法叫做 linear wayfinding（線性尋路）。

所謂 ｢尋路系統｣（wayfinding system）或者 ｢指示牌系統｣（signage system）就係呢種幫人用線性尋路嚟搵路嘅系統，原理係用指示牌等等嘅設計元素製造一啲人造地標，令人可以認路。一個理想嘅尋路系統會提供又齊又準嘅資訊，而表達方法就又睇得明又有文理。

尋路系統用嘅指示牌通常按功能可以分做幾大類，包括標示位置（identification）、教人點去第度（directional）、地圖（orientation）同有規管性質（regulatory，例如 ｢左行右企｣、｢請勿觸摸｣ 等等）。除咗牌之外，亦可以喺環境入面加入例如顏色、圖標、聲音、數碼科技等等。

設計指示牌有一啲標準嘅圖標可以用，但係唔表示設計者喺呢方面唔使做嘢。例如，歐美設計嘅圖標可能喺亞洲唔係好啱用，設計者就要改圖標或者創作一啲新嘅圖標。

### 工作概要
設計尋路系統係一種要做好多準備工夫先做得好嘅工作，最重要嘅第一步就係分析當地環境，以便預計用嗰笪地方嘅人嘅需要，而呢步最基本就係要睇圖則，根據份則估計啲人會喺邊度入、喺入便會要去邊、企邊度望乜嘢角度要睇到乜、完咗喺邊度走出去等等，再估計邊度要擺牌，啲牌又要寫乜嘢，啲字要幾大等等。

到諗一般認為係平面設計嘅嘢（例如顏色、字體等等）都唔係想點就可以點。例如，當中有啲嘢（例如字體比例、使唔使放點字等等）可能有法例規定，又或者有時品牌用開嘅設計元素唔啱喺三維空間用。所謂唔啱用，係因為指示牌好多時係畀人遠距離望，所以啲字一定要好遠都好清楚，所以唔可以亂揀字體，亦都唔可以亂揀顏色。

設計完成之後，設計師要寫一系列嘅文件，用嚟解釋點解咁設計，同話畀其他人知啲牌點整，放喺邊、點放等等。

## 展覽設計

展覽設計就係指設計點樣喺展覽度傳達某種訊息或者講一件事、一段歷史或者一個故仔。展覽設計除咗要預計啲人會點行，應該點擺啲嘢之外，亦都好可能涉及好多相對近距離睇嘅長文，除咗文章點排版之外，亦都要顧及啲文放嘅高度，同啲展品會唔會對傷殘人士造成危險等等。

## 睇埋
* 建築學
* 符號學
* 地圖學
* 博物館
* 城市規劃
* 無障礙環境

## 拎
* 

## 參考資料

## 註